"Boterearen etengabeko konkista da politika"\n2019ko martxoaren 23a, larunbata | Ordua Euskal Herrian 09:12:03\n“Sorlekua utzirik gazte nintzalarik, Pariserat joan nintzen korajez beterik...”.\nLubakia du bulegoa. Telebista, ordenagailu eta dosier meten gibelean, apenas ageri den bera. Hizketan hasi arte. Parisen gutxietsia den azentu kantariak salatzen du bere kazetari izaera: odola hotz, pausoa motz eta begirada zorrotz.\n14 urterekin eskola utzi eta zerbitzari lanetan zenbiltzan.\n1970eko hamarkadaren hastapenak ziren, ez zen lanik falta, eta eskolan distirarik ez zutenak lanean hastea zen ohikoena. Zerbitzari aritu nintzen lehenik, autoak saltzen gero, eta nire inguruko kazetari gehienek bestelako iragana badute ere, bideak ez dit helmugaren gozoa zapuztu. Hamar urtez lan munduan ibili ondoren, pilota bigarren punpan atzematea ez dela beti txarra pentsatu, eta berriz ekin nion eskolari. Ez zen bokaziozko motibazioa, arrakalatu ninduen gaizki-izate bat baizik. Bizitzan egun osoan tragoak ateratzea baino zeregin hobeak zeudela iruditzen zitzaidan, eta irudipen horrek bat egin zuen Mitterranden botere hartzearekin. Aldaketaren eskuragarritasunaren sinboloa zen, eta bizitza oro alda bazitekeen, nirea ere bai. Orduan ez nintzen bereziki politizatua, ez nuen Mitterranden alde bozkatu ere egin, baina gau hura inarrosaldi intimo bat izan zen, bizitza aldatu zidan shock bat, oraindik hitzez adierazi ezin dudan zinezko kontzientzia hartze bat.\nHorrek bultzatu zintuen, ikasketei berrekinik, alderdi sozialistako afiliatu eta militante bihurtzera?\nOrduan ezkerzale sentitzen nintzen, politika neure egiteko grina nuen, politikaz mintzatzekoa, politikaz pentsatzekoa, politika bizitzekoa. Lau urteko militantziak, alta, ekintza politikoak ez ninduela erakartzen irakatsi zidan, ez nuela hautetsi izateko tirririk, eta benetan axola zitzaidana politika esplikatzeko ahalegin intelektuala zela. Zuzenbide ikasketek kazetaritza politikoaren sua piztu zidaten, eta Bordeleko kazetaritza eskolan onartu ninduten egunean utzi nion afiliatu eta militante izateari. Ordutik ez dut behar hori sentitu. Egun, arduradun politikoekiko kazetaritza distantea lantzen dut. Ezkerreko zein eskuineko, ez dut inoren borroka politikorik aitzina eramaten. Horrek ez du esan nahi nire iragan militanteaz damutzen naizenik. Ez naiz ezeren lotsa. Alderantziz, eraikuntza eta formazio pertsonalaren parte da, politika eta bizitzaren eskola aberatsa, eta nagoen tokira iristeko, ez dut sekula nire iraganik mozorrotu.\nZertara dator objektibotasuna eta neutraltasuna nahasteko joera orokorra?\nObjektibotasuna ez da existitzen. Inor ez da objektiboa. Kazetaritza subjektibotasunaren maisutasuna da, bakoitzak nondik herren egiten duen onartzea, eta subjektibotasun horri hitza baimentzea. Hori hala, gozoak ala gaziak izan, gertaerek agintzen dute beti, eta horiek ahal bezain zehatz eta zorrotz kontatzen jakin behar da. Ez da ahantzi behar kazetaritza, lanbideaz gain, ofizioa ere badela. Horregatik diot subjektibotasunaren maisutasunak distantziara daramala. Niri ez dit zirrara berezirik eragingo hurrengo hauteskunde presidentzialetako emaitzak. Hiritarrek aukeratuko dute, boto-kutxetako emaitzek, nik ez dut deus deliberatuko. Nik zuri bozkatzen dut kazetaria naizelako eta hiritarren lana delako erabakitzea, ez nirea. Horrek ez du esan nahi iritzirik ez dudanik, distantzia hartzea lehenesten dudala baizik. Alabaina, kazetari oro ez da sinesmen horretakoa. Batzuk argi eta garbi busti eta engaiatzen dira, inor engainatu gabe, eta euren aldarrikapenak euren kazetaritza lana baldintzatu arren, zilegi zait. Enbusteroak besteak dira, itxura eta forma guztiak gordez, kausa jakinen alde sator-lanean ari direnak.\nZenbateraino da egia medioek populazioa nahierara darabiltelako ustea?\nIritzi publikoa oso eraikuntza konplexua den heinean, erabateko gezurra da. Medioak oso alderdikoiak badira, konbentzitu parrokia bat baizik ez daukate, eta ezin dute populazioaren izaera aldatu. Iritzi publikoa benetan zizelkatzen dutenak gertaerak eta ele politikoaren jabeak dira. Adibidez, urteak dira egunkarietan estatuen zorrari buruz mintzo garela, aspalditik dago egoeraren diagnosia borobilduta, baina gertaeraren larritasunak baizik ez du denen kezka bihurtu. Prentsak horri buruz idaztea ez da aski izan arduradun politikoak aktibatzeko, eltzearen gainezkatzeak soilik inposatu die gaia. Beste exenplu bat: beti esaten da medioen gehiengoa Fronte Nazionalaren aurkakoa dela, baina ez dugu ekidin ildo politiko horren sustraitzea eta, 2002ko hauteskunde presidentzialetan, Le Pen bigarren itzulira igarotzea. Horregatik diot medioen indarra oso erlatiboa dela. Izan ere, zabaltzen dutena denen begietara egia izatean datza medioen boterea. Alderdikoiak izanik euren boterea pitzatzen dute, eta alderdikoiak ez badira, oso pisu gutxi daukate iritzi publikoan.\nOrduan, zergatik iruditzen zaigu botere politiko eta ekonomikoek medioen kontrola eskuratu nahi izaten dutela?\nKontrol hori benetan eskuratzen dute? Zein da esfera politiko eta ekonomikoari kalte egingo liokeelako medioek ezkutatuko luketen informazioa? Goiz ala berant, dena jakiten da, eta medioen kontrola oso nekeza da gure demokrazietan. Medio anitz dauden momentutik, botereak ezin ditu denak kontrolatu, eta bakarren bat menean balu ere, beti egongo da medio bat besteak isildu duena kontatzeko prest. Hori hala, isildu denak arrastoan sartu beharko du bere sinesgarritasunari eusteko. Erabateko kontrola ezinezkoa da. Egon daitezke limurtze jokoak, batzuetan hain nabarmenak izaki errealitate nahasi eta ustel baten sentsazioa eman dezaketenak, baina funtsean ez da halakorik. Esaterako, asko hitz egin da orain urte batzuk Sarkozyren transgresioek eskaini zizkioten azal eta titular arranditsuei buruz, baina lehendakari izendatu dutenetik, prentsa oso gogorra izan da berarekin. Zergatik hainbesteko aldaketa bi-hiru urtean? Transgresioen aroa ez zelako zintzoa izan, esku-sartze nabarmena egon zelako. Dirudiena baino sinpleagoa da dena, eta arrain gorrien memoria badugu ere, denborak edozeini jartzen dizkio oinak lurrean.\nZuk esana: “Politikan, sniper-ak daude, traizioak, konplotak, orotariko arriskuak. Irrazionala atzematen da, bakardadea, drama. Politikak tragediarako ematen du”.\nRaymond Aron kazetari eta politologo frantsesak, Giscard d’Estaing lehendakari gazte aukeratu berriari buruz zioen: “Ez daki politika tragikoa dela”. Politika arazo arantzatsuen kudeaketa da, zailtasun eta traba metaketa izugarri bat, testuinguru beltzetan egin beharreko hautu korapilatsuak... Oso egun zoriontsu gutxi dago politikan. Historia bera ere tragedia politikoz osatzen da, oso garai bare eta patxadatsu gutxi dago, ez dago maletak lurrean pausatu eta “gaur jai!” pentsatu dezakezun unerik. Zorigaitzeko jarduna da. Ez zuen alperrik esan, 1936an, Fronte Popularreko diputatu batek, “azkenean, zailtasunak hastera doaz!”. Nonbait, bizitzaren metafora da politika, baina bizitzan egon zaitezke piszina ertz batean maite duzun jendearekin zorion uneak partekatzen. Politikan halako gutxi dago, herri batean boterea lortzeko modu bakarra zure komunitatean boterea lortzea baita, eta mundua konpontzen hasterako, lagunei egin behar diezu aurre. Boterearen etengabeko konkista da politika.\nBoterearen etengabeko konkista horretan zer harreman dute politikari eta kazetariek?\nEgon daiteke prentsa-buruen jardun intrusibo bat, ez baita txikia politikari bakoitzaren inguruan ehuntzen den komunikazio sarea. Hala ere, zure esku dago zure lan-esparrua nola eta zenbateraino defendatu. Ez gaitezen engaina, kalitatezko kazetaritza egin nahi baduzu, ate asko itxi behar dituzu, zure askatasuna zaindu, baina horrek ez du esan nahi komunikazio aparatuekin zubiak eraitsi behar dituzunik. Ni pausatu behar diren galdera guztiak pausatu ahal izateko egoera bermatzen saiatzen naiz. Batzuetan, prentsa-buruei garbi esan behar zaie artifiziala dela galdera bat ez pausatzea, isiltasunak are oihartzun handiagoa ematen diola mututako itaun horri. Horregatik,ez dago tranparako tarte handirik. Gainera, zure lanean poza eta laguntasuna txertatzen badituzu, berehala egiten dizu sinesgarritasunak ihes, eta ezin duzu zure kapital behinena hain merke saldu. Alferrik da mikrofono aurrera norbait ekartzea hasi aurretik eskatutako dena eman badiozu. Lainoen koloreari buruz aritzeak ez du piperrik balio kazetariarentzat, baina ezta arduradun politikoarentzat ere. Fantasia asko dago kazetari eta politikarien arteko harremanen inguruan, baina bakoitzak egin behar du berea, ez dago besterik. Obligaziozko bizikidetza da gurea, baina independentziatik eraikia, ez menpekotasunetik.\nEgungo kazetaritzak gaurkotasunarekin duen menpekotasunak ez al darama notizia ez dena ere lerro-buru bihurtzera?\nAktualitatea beti aldatu da azkar. Ez pentsa teknologien erruz gaudenik informazioz gainezka, azkartasunaren gurpilean zer-suma eta zer-gerta. Sentipen hori informazioen larritasunaren antsia baizik ez da. Albiste zenbaitek gure bizitzetan izugarrizko eragina dute. Basakeria ekologikoek, esaterako, gure bizimodu guztia jartzen dute kolokan, azken 150 urteetako industrializazio itsuari sekulako danbatekoa ematen diete. Hori jasanezina zaigu. Fukushimak sortzen digun ikarari gehitzen badiozu masako langabezia, Grezia aspirina bat bezala desegiten ari dela... Trenputxartze orokor bat sortzen da. Saturatuta gaude, baina ez gaitu informazio kopuruak saturatzen, albiste batzuen jasanezintasun graduak baizik. Gai horri dagokionez, 1930eko hamarkadako indarkeria giroa bizi izan zutenek gure antzeko sentipenak biziko zituzten, nahiz eta informazioa hedatzeko bideak bestelakoak izan. Guk bezala, ihes egiteko gogoa izango zuten, egunkaririk ez zabaltzekoa, irratirik ez piztekoa, dena haizea hartzera bidaltzekoa. Krisi egoerak beti dira latzak, higadura mentala dakarte, baina zoritxarrez, “popatik kazetariak!” oihu eginez ez duzu deus aldatzen.\nUdaberri arabiarrak edo suminduen mugimenduak ez dute ezer aldatu?\nEkintza politiko desberdinen bilaketa etengabea da, ez da gure garaiaren ikur, eta nahi ala ez, bilaketa hori boterearen delegazioarekin amaitzen da beti, ez dugulako oraindik sistema hoberik kausitu. Suminduen mugimendua arras interesgarria da, sustrai ulerterraza du, baina ez antolatzeko borondate horren baitan gehien antolatu den herrialdeko hauteskundeetan PP-k inoiz lortu duen gehiengo osoena erdietsi du Espainian. Hala, suminduen mugimenduak demokraziaren oinarriaren funtsa aldatu du? Bistan da ezetz. Udaberri arabiarrarena desberdina da guztiz, baina zer gertatu da? Askatasun indibidualak aldarrikatzen dituzten gizarteak gailendu dira, baina aldarrikapen horiekiko dudako koherentzia dutenei eman diete boterea. Beraz, hor ere funtsezko aldaketa gutxi. Demokrazien historian aski ohikoa da ordezkaritza politikoa eskasa kontsideratu eta momentuko orijinaltasunak ezaugarritutako mugimenduak sortzea, baina demokrazia zuzenaren fantasia ezin plantan ezarriz gabiltzanez, beti norbaiten esku uzten dugu boterea, ez baitugu arazoak konpontzeko beste modurik atzematen.\nMendebaldeak ere ez du bere krisia konpontzeko modurik atzematen.\nMendebaldeak bizimodu bat asmatu du, gaixotasunaren aurkako eta zahar-sarien elkartasun funtsetan oinarritutako antolaketa soziala, bizi-baldintzen hobetzeko perspektiba etengabe bat, eta 1970eko hamarkadako petrolio krisietatik hona, herrialde guztiek zeuzkaten eta ez zeuzkaten aberastasunak ustiatu dituzte bizi estandarte horri eusteko. Heldu behar zena heldu da, alta, eta finantziazio bidea agortu denean, kale-itsu batean sartu eta itzulia nola hartu asmatu ezinik gabiltza. Bestela esanda, Mendebaldeak jende jakintsu anitz formatu du aurrerapen soziala zehazteko, baina gaur da eguna gure jakintzak ekoitzi dezakeena finantzatzeko aski aberastasun ez duguna. Hori nola konpontzen den? Auskalo.\nEderra panorama hurrengo maiatzeko Frantziako hauteskunde presidentzialetarako.\nKanpaina zatarra izango da, zaila, latza, gogorra. Harrituko nintzateke promes handien kanpaina izatea. Kudeatu beharreko krisi gehiegi dago: finantzarioak, ekologikoak, diplomatikoak... Tempo historikoetan, garai baketsu eta gatazkatsuak daude, baina oraingoa, lurrikararen epizentroa da. Hori gutxi ez eta politikari eta herritarren arteko elkarrizketa ez da sanoa. Zergatik ez zaio boterea ematen promesik egiten ez duenari, bete gabeko promesek etsipena eragiten badute? Errealismo politikoa izan daitekeenaren gaineko ikuspegi falta itzela daukagu. Hortaz jakitun, politikariek boterearen inguruko pedagogia egiten dute, ez zailtasunei buruzkoa.\n1958ko irailaren 8an sortu zen Mitikilen (Zuberoa). Zuzenbide publikoan eta kazetaritzan lizentziatua, prentsa idatzian egin zituen lehen urratsak, irratira salto egin aurretik. Egun, RTL, Frantziako irrati entzunenaren politika-burua eta erredakzioko zuzendariordea da, goizeroko elkarrizketa politikoaren egilea izateaz gain. Horretaz gain, arratsaldero Canal+ kateko Le Grand Journalen kronika politikoak egiten ditu. Liberté, égalité, réalité liburua idatzi zuen 2006an, eta urteko elkarrizketagile politiko onena izendatzen duen Philippe Caloni saria jaso berri du.


Antonio Pizarro, Isidro de la Cal-eko Akuikulturako zuzendaria | Consumer\nAntonio Pizarro, Isidro de la Cal-eko Akuikulturako zuzendaria\n«Espainiako batez besteko kontsumitzaileak ez du arrainik arrain-haztegitik basatitik bereizten»\nAkuikultura azken urteotan gehien garatzen ari den sektoreetako bat da, urteko %10 baino gehiago hazten ari baita. Gainera, inork ez du zalantzan jartzen erritmoa mantendu egingo dela eta gatibutasunean hazitako espezieen kopurua ere handitu egingo dela. Espainiako enpresak ez dira hedapen horretakoak. Isidro de la Cal enpresa taldea horren lekuko da.\nGaur egun munduan kontsumitzen diren lau arrain, krustazeo edo moluskutik bat gatibu hazi da. Eta proportzioa handituz doa: hurrengo urteetan urteko %10 gehitzea espero da, itsas espezieen kontsumoaren erdia akuikulturarekin estali arte. Egoitza Coruñan duen Isidro de la Cal Enpresa Taldea (GEIC) da Espainiako ekoizle nagusietako bat, bereziki amuarrainarena. Erreboiloan eta bisiguan ere aitzindariak dira. Akuikulturako zuzendari Antonio Pizarrok dio "batez besteko kontsumitzailea ez dela gai landutako arrain baten eta arrain basati baten arteko aldea bereizteko". Eta kalitateari dagokionez, ez du zalantzarik: «Landutako arrainak basatiak baino kalitate handiagoa du».\nAMUARRAIN BETERANOAK ETA ARRAINKUMEAK\nIsidro de la Cal enpresa taldeak 22 urte baino gehiagoko esperientzia du arkoiri amuarraina (Oncorhyhncus mykiss) lantzen. Gaur egun, Espainiako amuarrain-ekoizle handienetako bat da. Zortzi arrain-haztegi ditu Galizian eta Asturiasen, eta urtean 3.000 tona baino gehiago ekoizten dituzte. Erreboiloa ekoizten duten mundu osoko 28 enpresetako bat da GEIC (180 tona aurten), eta aitzindaria da munduan bisigu industrialean.\nLaster abadira esan ahal izatea espero dute, inork ez baitu lortu oraindik heztea.' Orain, lehen belaunaldia 15.000 arrainkume inguru dira gizentzeko granjan, eta bigarrena abuztuan. 10 edo 12 g inguru dituztenean, itsasora pasatuko dira gizentzeko haztegietan, 16 metrotik 25era bitarteko diametroko kaioletan, itsasadarretan. Gainera, Prestige-ren isuriak ez die «inola ere» eragin, dio Antonio Pizarrok.\nGEICk espezie berriak lantzen ditu I+G sailari esker. Taldeko enpresa batek, Luso-Hispana Akuikulturak, duela gutxi "2003ko Enpresa Berrikuntzaren Galizia Saria" jaso du, itsas haztegirako espezieak dibertsifikatzeko ikerlanaren sei urterako: bereziki bisigua, abadira eta meroa.\nabadira akuikultura amuarrainak antonio pizarro bisigu elikagaien segurtasuna erreboilo geic-eu isidro de la cal-eu piscifactoría-eu


FB720 Fatxada Arineko Sistema. | Zicla\nAzala » Project » FB720 Fatxada Arineko Sistema.\nfachada FB720 construcción sostenible\nKlima epelentzako ingurumen-inpaktu baxua eta eraginkortasun energetiko altua duen “unitized” motako fatxada arina modular bateko diseinua eta garapena.\nFB720 fatxadak errezel horma modularreko abantaila nagusiak (arintasuna, muntatzeko erraztasuna eta fidagarritasun teknikoa) aprobetxatzen ditu, bere ingurumen-ezaugarri eta ezaugarri energetikoak handituz materialen ingumen-inpaktua gutxiagotuz (birziklatutako materialak), fatxadaren zabalera eguzki babeserako baliatuz eta eguzki babesa aldakorra dituzten beirak erabiliz.\nFB720 fatxada diseinatzeko eta garatzeko proiektua Espainiako Garapen Teknologiko eta Industrialerako Zentroaren (CDTI) eta Europako Eskualde Garapenerako Funtsaren (EEGF) diruarekin finantzatu egin zen.\nHiri Hondakin Solidoetatik eratorritako hondakin plastiko nahasiak material berrietan eraldatzea.


CEIP Basurto HLHI: June 2017\n2017(e)ko ekainaren 28(a), asteazkena\nAcrosport 4. maila\nHemen daukazue 4. mailako ikasleek egindako acrosport saioa\nEgilea: Basurto eskola ordua: 14:15 iruzkinik ez:\n2017(e)ko ekainaren 26(a), astelehena\nIkasturteko azken jaia\nLehengo ostiralean ikasturteko azken jaia ospatu genuen. Goiz goizetik tailerrak, puzgarriak...euki genituen. Errekreoan izozkia hartu, eta horren ostean 6.mailakoen agurra hasi zen: Orlen eta diplomen banaketa, abestiak, dantzak, bertsoak... Benetan agurra hunkigarria prestatu zutena.\nOndo pasa uda, deskantsatu, gozatu eta irailean berriro bueltan!!\nEgilea: Basurto eskola ordua: 14:12 iruzkinik ez:\nEtiketak: 1. zikloa, 2. eta 3. zikloak, 2. zikloa, Abestiak, Agurrak, Bideoak, Dantza, Keinu hizkuntza, Orokorra\n2017(e)ko ekainaren 21(a), asteazkena\nHauteskundeak 5. mailan\nGizarteko “Demokrazia eta antolakuntza politikoa”-ren gaiarekin lotuta 5. Mailako ikasleek hauteskundeak nola antolatzen diren ikasi nahi izan dute; horretarako hauteskunde prozesu osoa antolatu dugu. Hasiera batean, taldeak sortu dira eta bakoitzak bere izena, ikurra eta abestia aukeratu behar izan ditu.Hautagaia eta beste ardura batzuk aukeratu dira ( idazkaria, publizista, bozeramailea…). Alderdi bakoitzeko argazkiak egin ditugu, taldekoak zein hautagaietakoak eta pasiloetatik ipini ditugu mundu guztia ikusi ahal izateko. Ondoren, programa politikoak antolatu dituzte eta mitinak eskaini dizkiete 3. zikloko ikasleei; alderdiko musikarekin hasita eta prestatutako materiala banatzen animatzeko (banderak, puxikak…).\nHurrengo urratsa hauteskundeen data aukeratzea izan da eta mahai elektoralean egongo den jendea aukeratzea ere. Errolda prestatu behar izan dute, bozkatzen dutenen izena jakiteko eta kontaketa eramateko. Horrez gain, hautetsontzia egin behar izan dugu .\nBozkatzeko momentua heldu da eta kurtsoka pasatu dira gelatik, sekretuan, bere alderdi politiko gustukoen papera hartzeko eta kutxan sartzeko. Ondoren, paper guztiak zenbatu eta sailkatu dira bi gela ezberdinetan zenbatzen emaitza berdina lortzeko eta lehendakaria izendatu da.\nEgilea: Basurto eskola ordua: 14:54 iruzkinik ez:\nEtiketak: 3. Zikloa, Argazkiak, Lanak\n2017(e)ko ekainaren 20(a), asteartea\nHauxe da datorren ikasturterako egutegia.\nEgilea: Basurto eskola ordua: 14:09 iruzkinik ez:\nOstiralean ikasturtea amaituko da, eta betiko moduan jaia batekin agurtuko dugu. Hauxe da aurtengo ekitaldien programa!\nEgilea: Basurto eskola ordua: 11:21 iruzkinik ez:\n2017(e)ko ekainaren 13(a), asteartea\nHezkuntza artistikoa 2. mailan\nHezkuntza artistikoaren baitan, gorputz adierazpena lantzen dugu eta hona hemen aparteko gaitasuna dugunaren adibidea. Ikusi eta gozatu!\nLa expresión corporal es parte de la educación artística, y en elllo también tenemos buenísimas facultades. ! Sólo teneís que mirar y comprobarlo!\nEgilea: Basurto eskola ordua: 09:27 iruzkinik ez:\nEtiketak: 1. zikloa, Bideoak, Lanak\n2017(e)ko ekainaren 12(a), astelehena\nLehengo asteko asteartean, ekainak 6an, LH osoko ikasle eta irakasle txango ezberdinak egin genituen: Urdaibai, Arrazola, Oma....nahiz eta egun euritsua izan, ederto pasatu genuen.\nHHkoek berriz, eskolan tailerrak eta diskofesta euki zuten.\nEgilea: Basurto eskola ordua: 12:19 iruzkinik ez:\nEtiketak: 1. zikloa, 2. zikloa, 3. Zikloa, Argazkiak, Haur Hezkuntza, Txangoak.\nBilboko Bertso Topaketa\nGaur, eskolako 6.mailako ikasle eta irakasle, Arriaga antzokira hurbildu dira, Bilboko Bertso Topaketara hain zuzen ere.\nUrte osoan Arkaitzekin egindako lana erakustera, baita beste eskoletakoen lanak entzutera ere.\nHemen eguneko argazkiak ta bideoak. Gozatu!\nEgilea: Basurto eskola ordua: 16:19 iruzkinik ez:\nEtiketak: Bertsolaritza, Lanak\n2017(e)ko ekainaren 2(a), ostirala\n2. mailan egindako beste lan bat daukauzue hemen.\nEguneroko objektuen jatorriaren inguruan kuxkuxeatu dugu eta beraz, hauen jatorria landareak izanik, berauek zaindu eta baloratzeko sentsibilizazioa garatu dute ikasleek.\nMineral bakarra erantzi dugu, petrolioa alegia, txutxe askoren iturri dela gogoan izan dezaten.\nLAS PLANTAS COMO PROVEEDORAS\nHemos investigado en internet sobre los objetos comunes de origen vegetal y este mural ha sido el resultado. Además hemos aprovechado para sensibilizarnos en el cuidado y conservación de las plantas.\nHemos introducido a propósito el petroleo, como mineral que es, con el objeto de que lo identifiquen con la composición de cantidad de chucherías que consumen.\nEgilea: Basurto eskola ordua: 15:43 iruzkinik ez:\nEtiketak: 1. zikloa, Lanak\n2017(e)ko ekainaren 1(a), osteguna\n6.Dko ikasleek Naturaren inguruko lana burutu dute. Hauxe da guztien lanen baturaz prestatutako aurkezpena.\nEtiketak: 3. Zikloa, Lanak\nCEIP BASURTO HLHI Egutegia 2017-18\n1. zikloa (33)\n2. eta 3. zikloak (4)\n2. zikloa (32)\n3. Ziklo (2)\n3. Zikloa (39)\nAgate deuna (5)\nEuskararen Eguna (10)\nGorren eguna (1)\nHaur Hezkuntza (22)\nHerri kirolak (1)\nKeinu hizkuntza (2)\nLiburu eguna (6)\nliburutegiko ekintzak (2)\nMunduko eguna (2)\nArrunta gaia. Gaiaren irudien egilea: imacon. Blogger zerbitzuak eskainia.


Bilbo 'Smart City Expo World Congress' biltzarreko parte-hartzaile - bizkaie.biz\nBizkaie! 2020-11-18 13:21 Pil-pilean\nNazinoarteko foro hau atzo batu zan, gaur arte, modu telematikoan.\nCOVID-19aren ondorioen ikuspegitik aztertu gura dau uriak zelan aurreratu diran teknologiaren aldetik urigintzako erronken, ekonomiaren suspertze inklusiboaren edo hobeto eregiteko uri-inguruneen gaiei ekiteko, besteak beste, COVID osteko garairako Uri eta Lekuko Gobernu Batuak izeneko erakundeak dekalogoa oinarri lez hartuaz.\nOihane Agirregoitia Nazinoarteko gaietako Saileko zinegotziak, hainbat hiritako ordezkariekaz batera, ekitaldian parte hartu dau. Ordezkarien artean, Subang Jaya (Kuala Lumpur), Daegu (Koreako Errepublikea) eta Polokwane (Hegoafrika) uriak egon dira. Ganera, Smart City Study 2019 dalakoa aurkeztu dau, gobernantza adimentsua helburu lez daukana eta Uri Digitalen Praktika Komunidadeak landua izan dana, Bilboko uriaren aitzindaritzeagaz.\nBilbo Smart City Expo World Congress izeneko biltzarrean ari da parte hartzen: nazinoarteko foroa da, zemendiaren 17an eta 18an ospatzen ari dana, modu telematikoan; COVID-19aren ondorioen ikuspegitik ari dira aztertzen uriak zelan aurreratu diran teknologiaren aldetik. Horretarako, besteak beste, ondorengo berbagaiak dagoz: urien desafio globalak, uriak birdiseinetea, guztientzako uri-bizimodua, ekonomiaren suspertze inklusiboa, azpiegitura erresilenteak eta hobeto eregiteko uri-inguruneak eta txikizkako merkataritzearen etorkizuna garai digitalean.\nZemendian bertan, 25ean, Agirregoitiak nazinoarteko beste hitzordu baten parte hartuko dau, hau be, Uri eta Lekuko Gobernu Batuen Munduko Konseiluaren barruan: lurralde-liderren Afrikako Urteroko IV. Foroa-HTGB Afrika. Han, Bilbao Balioen Uria izeneko proiektua aurkeztuko dau, Bilbo ezagun bihurtzea eta ezagutza hori bere balioen agiriarengaitik izan daitela helburu lez ditualarik. Foro horren jomugak poteretzea, formazinoa emotea, gaitzea, esperientziak trukatzea eta ikastea dira.\nBilbo HTGB sareko kidea da 2013tik, eta haren nazinoarteko gune batzutan parte hartzen dau.


Iruzurra salatzea eta Adierazpen Instituzionala\nEkonomiaren garapena eta inbertsioa\nEuropako funtsak eta laguntzak\nEkintzaile, enplegu, prestakuntza eta merkataritzarako laguntzak, azpiegiturak eta industrialdeak, Europako gaiak...\nTurismoa, merkataritza eta eskulana\nKohesio eta egitura funtsak\nEGEF eta EGIF logoak\nEuropar Batasuneko funtsei eragiten dien iruzurra salatzea eta Adierazpen Instituzionala\nArabako Foru Aldundiak prozedura bat jarri du herritarren eskura salaketa egin dezaten Arabako Foru Aldundiaren erantzukizuneko eragiketa EGEFrekin batera finantzatuetan iruzurra izan delako susmoa izanez gero:\n1. Ekin Araban.\n2. Araba Innova.\n3. Arabako Ibilbide Berdeak.\n4. Baso suteei aurre hartzeko azpiegiturak.\n5. Natura 2000 sareko eremuetan biodibertsitatea lehengoratu eta babestea.\n6. Ibai ibilguak eta hezeguneak ingurumenaren aldetik kontserbatzea eta lehengoratzea.\n7. Zadorrako urtegien egokitze ekologikoa.\n8. Enpresetan kudeaketa aurreratuari laguntzea - Kudeabide.\nSalaketak norberaren izena emanik edo eman gabe egin daitezke:\nNorberaren izena emanez egiten diren salaketak non aurkeztu ahal diren:\nErregistro Orokorrean (norbera agertuz). Probintzia plaza, 5, 01001 Gasteiz.\nErregistro elektronikoan (telematikoa). AFAko Egoitza Elektronikoa (Kexuen eta iradokizunen postontzia).\nSalaketa norberaren izena eman gabe egiteko, mezu bat bidali posta elektronikoz helbide honetara: asuntoseuropeos2@araba.eus\nBerariaz ezetz adierazi ezean, AFAk honako hauek igorriko ditu igorlearen posta elektronikoaren kontura: salaketa erregistratu delako baieztapena, ikerketaren ondorioak eta, hala behar balitz, informazio gehiago emateko eskabideak.\nNolanahi ere, eta ahal bada, beharrezkoa izango da eskura dagoen informazio objektibo guztia ematea, salatutako iruzur susmoak onar dezakeen guztia.\n"Iruzur” hitzaren definizioa, hemen darabilgunari dagokionez, hau da: aitorpen edo agiri faltsuak, okerrak edo osatugabeak erabiltzearekin edo aurkeztearekin zerikusia duen edozein egintza edo omisio, ondorio gisa dakarrena bidegabeki jasotzea edo atxikitzea Europar Batasunaren aurrekontuetako funtsak edo Europar Batasunarengatik edo haren izenean egiten diren administrazio aurrekontuetako funtsak; ez zabaltzea informazio jakin bat obligazio espezifikoren bat urratuz, eta ondorio hori bera eraginez; funts horiek desbideratzea hasieran esleitu zirenean zegokienaz besteko erabilera emanez.\nSalaketak izengabeak izan edo ez, Arabako Foru Aldundiak ziurtatzen du errespetatuko duela konfidentzialtasuna eta babestuko dituela datu pertsonalak, eta bermatzen du kontuan hartuko duela salaketa eta salatzaileak ez duela errepresaliarik jasango horregatik.\nSNCA - Europar Batasuneko funtsengan eragina izan dezaketen iruzur edo irregulartasunak Iruzurren Aurkako Koordinaziorako Zerbitzu Nazionalari jakinaraztea, IGAE-ren web orria.\nAdierazpen Instituzionala, Arabako Foru Aldundiak iruzurraren aurkako borrokan eta prebentzioan daukan konpromisoarena, aldundiaren erantzukizun eragiketen testuinguruan, Euskal Autonomia Erkidegoko 2014-2020rako EGEF Programa Operatiboaren baitan.


Hogei urte eta gero Egunsenti Abesbatzak bukatutzat ematen du bere ibilbidea | El Diario Vasco\nCosta UrolaHogei urte eta gero Egunsenti Abesbatzak bukatutzat ematen du bere ibilbidea\nHogei urte eta gero Egunsenti Abesbatzak bukatutzat ematen du bere ibilbidea\nEgunsenti Abesbatza. Urte guzti hauetan bere abestiekin kale giroa sortzen saiatu da. / ETXEBERRIA\nANTXON ETXEBERRIA ORIO. Domingo, 19 noviembre 2017, 00:37\nGauza guztiak izaten omen du bere hasiera eta baita ere bere bukaera. Eta pena handiarekin, baina Egunsenti Abesbatzak bere ibilbidea bukatutzat ematea erabaki du. 1997 hasi ziren herria beraien kantu alaiekin girotzen eta urte guzti hauetan horretan saiatu dira, bai herrian eta baita herritik kanpo ere, Orioko izena ahal den gorena jar-tzen. Hasieran haietan 13-14 lagun elkartzen ziren Egunsenti Abesba-tzan, nahiz pixkanaka gutxiago- tzen joan dira kopuruz eta egun 7 lagun bakarrik elkartzen ziren, Joxe Mari Lizasoren zuzendaritzapean.\nOspakizun eta jaietan ikusten genituen abesten (Gabonetan, herriko jaietan, Santa Zezilia egunean, zahar etxeko agureei...). Betidanik musika gustuko izan duen jendeak osatu du abesbatza, lagun artean kantatzeko ohiturari eutsi nahi izan diotenak. «Baina, toki gehienetan bezala, guk ere izan ditugu gure eztabaidak, baina oso gustura gaude egindako lanarekin. Asko disfrutatu dugu eta zuek ere, hala egingo zenutela espero dugu», diote. Eta pena da, gero eta giza-seme gutxiago nabaritzea baita kanturako. Salatxo abesbatza ere arazo berdinarekin dabil. Egunsenti Abesba-tzako kide guztiak herriari oso lotuta ibili dira beti: txistulari gisa ba-tzuk, dantzariak ere izan dira, txarangan beste batzuk, organoa jotzen (Loidik adibidez Aiako elizkizunetan organoa jotzen du), herriko koruan, abesbatza propioa sortu arte. Disko bat ere atera zuten orain 9 urte. «Agur esateko ordua iritsi zaigu. Eskerrik asko denoi, eta aupa Orio!».\nAmplio programa para conmemorar el Día Internacional contra la violencia de género «Nos comprometemos a seguir explicando y trabajando la propuesta»


— Erdara izan ohi dugunez jakite-bide, zenbat ere ez-ikasiago, hainbat ere euskaldun jatorrago. Hori ez da adarra jotzeko gogoa baizik\nMitxelenaren idazlan hautatuak.\n— Ba, horretatik ahalik gutxien.\n— ahalik eta gehiena.\n— ahoa betean erabiltzen baditugu goresmenak.\n— ederrentzat aho betez aitortzen dugun liburu hau.\n— ahoa bete haginekin gelditu bada\nGazteleraz: con la boca abierta\nFrantsesez: bouche bée\n— maiz aotan hartu duten delako "isomorfismoa"\n— Hor duzu zer den beti ahotan duzuen haurrarentzako eraztasun hori\n— lotuagoa baitago beti itzulketan ari dena bere ahoz, horrelako lokarririk gabe, mintzatzen dena baino.\n— ez ditugula soilik ahoz-belarrirako poemak eta galdu.\n— zer axola du honek hemen darabilgun hauzian? Ahuntzaren gauerdiko eztulak baino gutxiago.\n(inori ezeren) airea hartu\n— integrista airea hartzen diot nik agirreri\n— Ez duela nahi horretan pentsatze hutsak beldurrez airean daukala?\nGazteleraz: tener en vilo\n— bai, alajaina, Aita Mokoroak ez arian eta bestela bezala liburuaren azken buruan.\n— aldez aurretik ematen diot edozeini esku ero-etxe batean ongi estekaturik sar nazan.\n— argi ta garbi dago nolanahi ere ez ginela Aita Villasante eta ni iritzi batekoak.\n— baina atzekoz aurrera emengo dizkizugu.\n— Aurrea eman dio beste euskalki guztien gainetik\n— aurrez aurre begiratzeko ausardia.\n— bada ezpada ere, esango luke euskaldun jatorrak.\n— pozik ahal zaude? Bai, horixe.\nFrantsesez: bien sûr\n— bai, zera. Ez da, hasiz gero, gauza bizgarriagorik.\n(neure, heure, bere...) baitarik\n— ez naiz la neure baitarik plazara agertu.\n— hizkuntzalari jakintsu batek edo bestek.\n— Eta biak bat datoz honetan\n— denek bat-batean filosofiaz mintzatzen hasi beharrik ere ez.\n— eta alde batetik eta bestetik begiratu behar dira gauzak, batera eta bestera iraulkatu.\n— Eta gure oroitzapenetan bateratsu gatozela iksuteak bakarrik sendotu dit nuen irudi eta ustea\n— galestarrak, batez beste, harro mintzatzen dira ingelesez.\n— Gazteak behar horretarako batez ere, gure kidekoak maite izan.\n— Kritika zorrotzegiak agertu izan ditugula, batipat.\nbeajon (dei(n)ala, deizula, deiola...)\n— behar bada uste du Umandi erdalkeriak bera gutxiago kutsatu duela Axular, Mogeldarrak, edo Agirre Asteasukoa baino. Beajondeiola! Gure ondorengoak agian gu baino garbiago aurkituko dira oraindik kutsu horretatik. Beajondeiola berriz ere!\nbegi lausorik ez ukan\nAzalpena: azkarra izan\n— Gure aurrekoak ez zuten, agi denean, begi lauso handirik Gaizkiari, estalirik zegoenean ere, antzemateko\nAzalpena: ikuste aspergarriko\n— ba ote dago esan beharrik ez dela beginekea Silvana Mangano berriro ikustea?\nbegia (inortaz, ezertaz) hautatu\nAzalpena: (inortaz, ezertaz) zaletu\n— Oihenart hautatu dut mintzagai. Hobeto esan, neronek hautatu baino, Detxeparek zionez, begia hautatu zait hartaz.\n— Eta zorigaiztokoak gu inguruko mendietatik haruntz begiak luzatzen ez badakigu\nGazteleraz: abrir los ojos\nFrantsesez: ouvrir les yeux\n— mundu zabal osoak dakielako, begien bistan baitago.\n— Begiko dut mintegi honena\n— Asko esannahi du kultura lanetan, beste edozeinetan bezala, aldez aurretik begiz jota edukitzeak helburuak, mugarriak, pausoak eta bideak\n— maiz irakur daitezke hauzi ori bat batean eta behin betiko, de façon cavalier, erabaki uste dutenen iritziak.\n— gogoak eman behar liguke behin edo behin.\n— behin edo beste, bai, uzten du hitzen bat itzuli gabe.\nbehin edo bestean\n— idazle batek behin edo bestean erabiliak izateak.\n— behin eta berriro irakurria dut.\n— nabari da zer gertatzen zaigun, behin eta berriro.\n— barka behin eta berriz harri honetan behaztopa egiten baldin badut.\n— hauta dezagun, bada, behin eta betiko zer nahidugun.\n— zenbait urtez, behin eta birritan, ez nuen etxe-teilapearen ardurarik izan.\n— ezta behingo batean ere, askoren artean eta nekearen nekez baizik.\n— hitzen hauzi hau ez da, nere ustez, ez hauzia ez ezer: ez luke behinik behin izar behar, pixkaren bat zentzatuko bagina.\n— behinola ugaria zen familia zahar batetik.\n— itxura gaiztoko fabrikaz bete ditugu behinolako soro eta basoak.\n— eta euskalariak erdi aldera hurbildu dira beregainki.\n— eta bertatik bertara begiratzea merezi du.\n— joan-zitzaizkigun amoriozko jostaketa alai eta lasai haiek, beste hainbeste antzinako ohitura eta lege zahar bezala!\nbeste hariko ezpala\n— Peruk, inolaz ere, beste hariko ezpala dirudi\nGazteleraz: harina de otro costal\n— baina beste horrenbeste gertatzen zaie romanistarik gehinei.\n(inorengandik) beste izan\nAzalpena: desberdin izan\n— Elkarrengandik hain guztiz beste direlarik ere\nAzalpena: espero ez bezala gertatu\n— Etxeparek bere liburuaren azken lerroan ipini zuen besteren hura, debile principium melior fortuna sequatur, entzun izan bagendu, beste oilar batek joko liguke orain kukurruku\nGazteleraz: cantar otro gallo\n— bereak dira, besteak beste, bi obra gailen\n— berriz ibili behar ez ditugun bideen irudia, besterik ezean, kontuak arretaz ateratzen baditugu behintzat.\n— eta bata jo beharko dut begiz, besterik ezinean.\n— betibateko polemika-gai gogaikarri hau.\n— Aitzina bide ederra egin badugu ere\n— teknikoak eta zientifikoak, bidenabar, ez dira gauza bera.\n— bien bitarteko xehetasunetan ez naiz hemen sartuko.\nAzalpena: agerian egon\n— Goizian asten dira / korrika lanian / endemas nagusiya / bistan dagonian (j. zab.) Bistan dago hitzok ez direla gure gisara bizi\nGazteleraz: saltar a la vista\n(neure, heure, bere...) bizkar hartu\n— har beza bere bizkar datorkiokeen erantzun beharra\n— ez dute gaizki farr. egin behar ondorengoek gure bizkarretik!\n(ezer inori) bost axola izan\nAzalpena: batere ez axola\n— Bost axola zaizkigu\n— buru-belarri ibiliko zaizkizu gales zintzoak hitz horiek arrotzari erakustearren.\nburua lehengo lepotik ukan\n— ...bai, zera! lehengo lepotik hark burua\n— bizi da oraindik xoko batean, eta ez dago burua makurtzeko\n— Horrelakorik gerta zekigukeela pentsatze soilak buruko ile guztiak lazten zizkidan\n— Hasteko ageri zaigu burutik burura.\nGazteleraz: de cabo a rabo\nFrantsesez: d'un bout à l'autre\n— Ero etxera daramate bukaeran, burutik egin duelakoan\nAzalpena: une honetarako\n— bi aldiz sartu dudala dagoeneko.\nGazteleraz: para ahora\ndeus askorik (ez)\n— ez dezake deus askorik.\nGazteleraz: (no) gran cosa\nFrantsesez: pas grand chose\n— baina nik ez dakit nor zaitudan, edota, baldin badakit, zehar bidez dakit.\nAzalpena: ezer egin gabe egon\n— Lehenbizikoaren hurrengo zer datorren erabaki arte egonean egon gabe\n— aita-semeek elkar harturik baserria batera lantzeko\nAzalpena: ez entzun egin\n— Ez diagu entzungor egiten\nGazteleraz: hacer oídos sordos\nFrantsesez: faire la sourde oreille\n— erdiz erdi huts egitea.\nGazteleraz: de medio a medio\n— Jakintzak erreka jo zuela aldarrikatu zuen Brunetiere-k\n— Erreka goaz, hobeki esan, zuzen baino zuzenago\n— Ematen diot edozeini esku ero-etxe batean ongi estekaturik sar nazan\nAzalpena: (inoren) mendeko\n— ez zen Andre Poesi bere eskuko.\n— Ez dut aukeran eure eskuko\n— bereak eta bost maiz aski -eta bada zergatik- esaten dizkiotelako.\netxean otso eta kanpoan uso izan\nAzalpena: etxean edo familian gaiztoa eta kanpoan otxana izan\n— nor da, gu bion artean, etxean otso eta kanpoan uso?\n— higuin zuen, idazle erraz askok ez bezala, saio axolakabeen itsaso lasaian murgiltzea.\n— badirela linguistikak ez bezelako egiturak dituzten jakiteak.\n— Zauriak ez ezen, behin baino gehiagotan aipatzen du heriotza.\n— eta izakiak ez ezik beste maila eta neurri bateko izakiak lehen aiapatu ditugunen aldean.\nez hurrik eman ere\n— ez bainintzen, ez hurrik eman ere, ni hakarrik mintzatu han.\nGazteleraz: ni mucho menos\n— bata eta bestea nekagarri xamarrak bide ziren, baina ezinbestean, farregilea hartuko genduke lagun.\n— duda-mudak eta zalantzak ezinbestekoak dira.\n— aukeramena neure gain hartzea.\ngain behera(n) joan\nAzalpena: kategoriaz edo osas unez beheratu\n— Opera gainbehera doala uste ahal duzu?\nGazteleraz: ir de capa caída\nFrantsesez: être en perte de vitesse\nAzalpena: uste baino gaitz tipiago\n— zedintzat ordea. hori gaitz erdi litzake.\nGazteleraz: mal menor\nAzalpena: isilean gorde\n— Ez nuke gaitzerupean estali nahi, erdaraz dagoen arren, daraman argitaraitzailearen hitzaurre bikainak esku-zabalki eskaintzen digun argia\n— Inor ez zelako gauza Babel-go nahasmenduaren ondoren bezala, eta inor ez zelako gauza arrotzena aditzeko\n— filosofo sonatua izan ez balitz, zerrikeria galanta egin zuela esango lukete eta gu ez gara, gehienbat, filosofo sonatuak.\n— Elkarri gibela emanik gabiltzaino\n— Gogoak ematen digunean eta gogoak ematen digun bezala\n— Gogoan daukat inoiz irakurri nuen liburuxka\n— Gogoan zer darabilten jakin beharrean aurkitzen gara\n— gogobeteko dituen musikagileak.\n— Gogoko zituen bur argiz ulertzen zuten euskaldunen gauzak\n— Denborari gogor egitea, etxeak hartu dituen kalteak nolabait konpontzea\ngora edo beherarik ez egin\nAzalpena: lehenean utzi\n— Ez laurehunek ez diote euskarari gota edo behera handirik egingo\nAzalpena: garrantzirik gabeko\n— jaiotza ez zen gorabehera gutxiko gauza.\nGazteleraz: de poca monta\n— Guk gosea berdintzeko daukagu; ez dugu oraingoz asearen beldurrik.\nGazteleraz: matar el hambre\n— baina ezer gutxi erabiltzen dira hizketan.\n— diotena hauxe da, gutxi gorabehera.\ngutxi edo gehiago\n— ahaztu egin behar nora-ezean, gutxi edo gehiago, gaurko euskara.\nGazteleraz: poco o mucho\nFrantsesez: peu ou prou\n— Guztiarekin ere, ez ahal da alferrik esana izango esatera noana.\n— Ez dute laino iheskor horiek inoren gogoan kabia egiteko astirik izaten\n— eta etorkizunaren zain gaudelako, hain justu.\n— eta aldizkariak sovietikoak dira, hain zuzen.\n— eskabideak direla hain zuzen ere baztertu direnak.\n— eta neroni saiatua naiz besteren ondotik hainbat zuzenen argitaratzen.\nAzalpena: ongi samar\n— besteak ere hainbestean egin duela, eta abar.\n— ez halare behar adinakoak.\n— eta hala-honelakoa denean, ehun bider gutxienez.\n— hala beharrez gertatzen zaigu hori.\n— halarik ere, gauza jakina da.\n— lotsagarri eta penagarri eta halaz guztiz nahitaezko.\nFrantsesez: malgré tout\n— ez da halaz guztiz ere, kanpotik eta barrendik inguratzen duen ezerezean.\n— zein diren ugariago, han eta hemen, bakoitzak ikus beza.\n— ezta han-hemendikako idazlan sorta ere aldizkaria.\nGazteleraz: de aquí y de acullá\nFrantsesez: de partout\n— ez dut uste geroztik han-hemengo aldizkarietan argitara eman dituen artikulu banakak irakurri gabe utzi ditudanik.\nhandik (eta) hemendik\n— hizkuntza bat ez dela handik eta hemendik bildurikako gai pila.\n— abiatu egin behar dugula handik edo hemendik.\n— Nafarroa Beherean bizi izan zen harrezkero.\n— Baina, gatozen arira, eta haria ez da hemen listaria\n— orain, euskaraz ikusirik, harri eta belarri eginik geldituko ginakeen.\nharri eta zur egin\n— Horrela jakin genduen, harri eta zur eginik\n(neure, heure, bere...) harri koxkorra ekarri\n— Beste norbaitek ere ekarri du bere harri-koxkorra, guztion artean eraikitzen ari garen jauregi ederra hornituago ager dedin, Euskal herrian ez jakinak dituen alde onak goraipatuz\nGazteleraz: aportar su granito de arena\nhau ere bada\n— Hauxe ere bada! Hemen genbiltzan Barojak euskalduntasuna merezi ote zuen, baina sari baliotsuren bat zelakoan, eta hona non datorkigun bestea.\nGazteleraz: ¡habráse visto!\n— Uztaiozue gizonari hitz-aspertu bat egiten.\n— Zer balio dute hitzetik hortzera barreiatzen ari garen hutsaren hurrengo hitz merke horiek?\nAzalpena: hitz egiteko aitzakia eman\n— Euskaltzaindia aipatu dudanez, hitzak hizpidea ekarririk\nAzalpena: funtsera jo\n— Hondar hondarreraino bagatoz ez du hemen zer ikusirik ez gramatikak ez estetikak\nGazteleraz: ir hasta el fondo\n— lur jo nahi badugu, or konpon.\nhorixe bakarrik behar genuke\n— teknikoak eta zientifikoak, bidenabar, ez dira gauza bera, zuk besterik uste izan arren: horixe bakarrik behar genduke!\nGazteleraz: ¡sólo faltaba!\n— baina lehen bezain hotz eta motz gelditzen naiz.\n— Hutsik egin nahiez duenak hobe du beste lanbide bati ekin\nAzalpena: balio gabeko\n— asmatu dituen bitxikeriak, odolik ez duten hutsaren hurrengo iratxoak.\nGazteleraz: cero a la izquierda\nAzalpena: guztizko fedea\n— Ez karismarik eta ez ikazkinaren federik ez dugun Kanten ondoko batzuek besterik jakin nahi genuke.\nGazteleraz: la fe del carbonero\n— han ikusten dira ikustekoak!\n— inoiz edo behin euskal hitzen batez edo bestez mintzatzea.\n— Peruk, iñolaz ere, beste hariko ezpalda dirudi.\ninolaz ere (ez)\n— ez dut adierazi nahi, inolaz ere, bere eginkizun nagusienaz den gutxiena ere ahaztu zenik.\n— bi gauza, inon gutxitan idoro daitezkeenak.\n— nabarmenegiak dira izan ere, sail honetan hobe beharrez egin diren hutsak.\nGazteleraz: por cierto\n— Kritikorik sonatuenak maiz egin izan dute kolpe huts\n— Atera dezagun lehenik bekatuen kontu garbia\nGazteleraz: sacar cuentas\n(...-la) kontu egin\n— Egin dezagun kontu begien aurrean daukagula ametsik xuri-gorriena egin bihurturik\nAzalpena: diruzko edo bestelako zorra ordaindu\n— Egokiera txarra kontuak garbitzeko\nGazteleraz: liquidar cuentas\n— Eta maiztasun edo usutasun hori kontuan eduki behar dela beti arlo horretan\n— gales-herri osoa kontuan hartzen badugu\n— akaba ditzagun, beraz, lehen baino lehen euskalariak.\n— eta goazen lehen bait lehen Lizardik bere maitearekin amets-bideetan barrena egin zuen bidaldi luzea berritzera.\nleher eztanda gaizto egin\nAzalpena: zeharo nekatu\n— Leher eztanda gaizto egingo bazuten ere\n— Leherrenak egiten baditu ere\n(ezeri) lepoa bihurtu\n— Teorikari eta hitz-jarioari lepoa bihurtzen saiatu zen bat\nAzalpena: jokabide bat zuritu\n— Ez omen zuen alegia begi onez ikusi zenbaitek orduan ere hobetze hori. Oraingo jokabidea zuritu nahi luke, gainera. Baina ez du agian lixiba behar adina jo. Zertarako aipa, aurrena, aipatzen duen edizio kritikorik?\n— Hark eta honek, gure buruaren jabe garen aldetik lur jo nahi badugu, hor konpon\n— progresismoa malda behera omen dabil mundu guztian; zeharo lur jota dagoela diotenak ere badira.\n— uzta ederra bil genezakeluzaro gabe.\nmalda behera ibili\nAzalpena: kategoriaz edo osasunez beheratu\n— Progresismoa malda behera omen dabil mundu guztian\n— batez ere, ez gaitezen ari menderen mende, Peneloperen gisa.\nmenderen mendetan (ez)\n— ez du inork menderen mendetan deus aldatzeko baimenik izango.\nKontzeptuak: EZETZA / BETI, BETIKO, BETIRAKO\nGazteleraz: nunca jamás\nFrantsesez: jamais de la vie\nmutua oihulari hartu\nAzalpena: lan handirako baliabide eskasekoa aukeratu\n— egin dezagun euskaldunen batek asmatzen edo aurkitzen duela egun edo bihar einsteinek fisikan edo flemingek medikutzan asmatu edo aurkitu dutenen pareko zerbait. Ez dugu berehalakoan ikusiko, izpiritu-gaietan saiatzen diren euskaldunek maiz aldegiten baitute guregandik -ez ote ditugu behin baino gehiagotan geurok uxatu- baina ez dugu irudimena estuegi lotu beharrik. Zein hizkuntzatan emango luke berria? Euskaraz ematea, ez ote litzake mutua hartzea oihulari?\n— nahi ta ez baztertu behar.\n— ez da nahitaezkoa, batetik, bi mota hauek elkarren etsai izatea.\nnoiz edo behin\n— Amoriozkoak noiz edo behin besteren eskez eginak direla uste du.\n— noizean behin eta non edo han.\n— noizik behin bederen, zoko zikinak astinduaz.\n— has nadin beraz nere esatekoak esaten, nola edo hala.\n— baina badu aitaren eitea, nolanahi ere.\n— larre-lore ikusgarriak nonnahi bezain ugari, bestetan esan dudanez, eta usain oneko landuagoren bat edo beste, bazterturik geneukan Barrutia lekuko, noizean behin eta non edo han.\n— karisma apurren bat lortu nahi lukete, nondik edo handik.\n— Trafalgar-en nork bere eginbeharra egingo zuelakoan zegoen Inglaterra.\noinetako lurra ikara ibili\n— Oinetako lur hau ikara dabilkigu\n— Bere onetatik atera dituzte liburu honetako nabarmenkeriek\nongi jaioa(k) egon\nAzalpena: ondorio onik ez espero\n— Bestela, itsua badabil itsu-mutil, ongi jaioak gaude\nGazteleraz: estar apañado\nAzalpena: egoera larritik atera\n— Onik aterako ahal luke euskara agintarien laguntzak?\n— Onik irtengo nauk, baita jainkoek besterik nahi badute ere\n(neure, heure, bere...) opilari ikatza hurbildu\n— Nork geure opilari ikatza nola hurbilduko\n— eta hauek oraindik orain aldatu nituen.\n— ez diot antzematen zer ikuskizun duten oraindik oraingo aurkikunde miresgarri horiek.\nAzalpena: izkutuko lan\n— sator lanean dabiltza gehienez ere.\nsekula bizian (ez)\n— ez naiz, gainera, Unamunok hain gogoko zituen strip-tease saio haien aldeko izan sekula bizian.\ntutik ere ez jakin\nAzalpena: ezer ez jakin\n— Neronek ez baitakit tutik ere galesez\nGazteleraz: no saber ni torta\n— ez ote genduen ikusi nola joan zen "Monsieur Vincent" -ez zen film txarra- tximistak egiten gure artetik.\nGazteleraz: echando chispas\n— ez zuen inork txintik atera.\nurdail ona ukan\nAzalpena: eraman handikoa izan\n— Urdail ona beharko du izan irakurleak horrelako aditz-pilo egoskogorrak egosteko\nGazteleraz: tener buen estómago\n— zer edo zer esanen zaigu hiei buruz.\n(neure, heure, bere...) zilborrari begira egon\nAzalpena: norberaren buruaz besterik ez arduratu\n— Hizkuntza bat -eta euskara ez da besteak ez bezalakoa- ez da mintzabide bat besterik. Zerbaitetarako da, zerbait adierazteko, ez bere txilborrari begira egoteko.\n— Ez dakit konpotarrei ziririk sartuko diegun\n— Ez du ontziak zirkinik egiten\n— sarritan gainera, zirt-edo-zart, hil edo biziko erabakiak.\n— zorioneko zenbaki horretan.\nGazteleraz: de marras


Gran Domine Bilbao / Bilbao-Bizkaia / Non-nahi Lo123\nTel: +0034 94 425 33 00\nTurismo-lizentziaren Kodea: HBI01154\nLuxuzko hotel hau Bilboko bihotzean dago, Guggenheim Museoaren parean eta hareazko hondartzatik 15 kilometrora. Bidaiariak garraio publikoko geltoki batetik pausu bakar batera egongo dira, eta aireportua, berriz, 8 kilometrora.\nGran Domine Bilbao dotore honek diseinu arkitektoniko erakargarria du, bere luxuzko eta sofistifikaziozko gonbidatuak inguratuz.\nGelek diseinu oparoa dute eta luxuzko eta bakezko aterpe bat eskaintzen dute, egunaren amaieran erabat erlaxatzeko. Hotel zoragarri honek eskaintzen dituen instalazio ezin hobeez gozatu ahal izango dute bidaiariek.


Hazi eta oihan landareen ekoizpenak merkaturatzeko eskatzen diren baldintza berberak izanen ditu. | Consumer\nHazi eta oihan landareen ekoizpenak merkaturatzeko eskatzen diren baldintza berberak izanen ditu.\nBaimentzen diren oihan espezieen klonekin erreferentziazko bankuak ezarriko dira.\nGobernuak Errege Dekretu bat onartu du, eta, horren bidez, hazien eta baso-landareen ekoizpenari aplikatu beharreko arauak ezarri ditu, horiek merkaturatzeko eskatzen diren ekoizpenerako baldintza berekin. Araudi berri horrek ordezkatu egingo du 1999/105 Zuzentarauaren transposizioa egin zuen 289/2003 Errege Dekretua, basoko helburuetarako merkaturatzen direnean, basoetako hazi eta landareei aplikatu beharreko arauak arautzen zituena.\nOihanetako Baliabide Genetikoak Hobetu eta Kontserbatzeko Batzorde Nazionalak, gai horretan administrazioen arteko koordinazio-organoak, erabaki zuen arau berrian jasotako alderdiak funtsean aldatu beharra zegoela 289/03 Errege Dekretua.\nAldaketa horrek ekarriko dituen onuren artean, Ingurumen, Landagune eta Itsas Inguruetako Ministerioak (MARM) adierazi duenez, hemendik aurrera, hazien eta baso-landareen ekoizpen guztia araupean egongo da, eta horrek “ekoizle pribatu eta publikoei eskatzen zaienaren arteko konparaziozko bidegabekeriak ekiditen ditu”. Oinarrizko Materialen Katalogo Nazionala kudeatzen duten ministro-aginduen izapidetzea ere sinplifikatu da. Gaur egun, 8.000 onarpen-unitate baino gehiago ditu (hazi-iturriak, unadak, etab.). eta 5 milioi hektarea inguruko azalera. Gainera, baimena duten baso-espezieen klonekin erreferentzia-bankuak ezartzeak “aukera ematen du merkaturatzean behar bezala identifikatzean sortutako zenbait arazo konpontzeko, teknika molekularren bidez benetako identitatea kontrastatu ahal izango baita”, azaldu zuen MARMek.\nAraudi berriak modu berean ebazten du gaur egun dagoen legezko hutsunea, hau da, hirugarren herrialdeei ugalketarako baso-materiala inportatzean, merkaturatzera bideratutako baso-espezieak hirugarren herrialdeei, errege dekretu honen arabera eta Europar Batasunaren barruan sortutako ugalketarako baso-materialen berme berberak eskatzen baititu.\nbasoko forestales-eu haziak klonak Plantas-eu


Zer da zoriontasuna? – Aranguren Ibarreko Udala\n2021eko uztailaren 22an\nZoriontasuna termino anbiguoa da eta pertsona bakoitzak era ezberdinean ulertzen du. Zenbaiti errezeloa sor diezaieke zoriontasunaz hitz egiteak; beraz, termino sinonimo bat erabiliko dugu, hots, ongizatea, nahiz eta testuinguru batzuetan ezberdintasunik egon daitekeen bi terminoen artean. Hortaz, erabili erosoen egiten zaizun terminoa eta hitzek ez zaitzatela mugatu.\nJendeak garai guztietan bilatu du zoriontasuna eta, gaur egun, pertsona gehienok ere horixe bilatzen dugu gure bizitzetan, nahiz eta pertsona askok ez dugun bere osoan aurkitzen. Zoriontsua izatea gizakiaren oinarrizko xedea da, gizaki guztion xedea, mehatxuak mehatxu eta arriskuak arrisku, hots, munduko pandemiak, baliabideen aldeko borroka, gerrak, gizakiak eragindako berotze globala, ezegonkortasun ekonomikoa, eta langabezia. Izan ere, mundu guztian, zoriona bilatzea giza helburu izugarri garrantzitsutzat jotzen dugu. Kulturaren arabera, zoriona bilatzeak hainbat ezberdintasun izan ditzake.\nZoriona gai nagusia da gure bizitzetan, Brownie Ware-k agerian utzi duen bezala. Izan ere, hil zorian zeuden ehunka gizon-emakumeren damuak aztertu ditu eta hori guztia liburu batean bildu du: “Los 5 mandamientos para tener una vida plena“ . Betirako agur esateko zorian daudenek gehien adierazitako damuen artean hauxe dago, hots, damu dira beren buruari aukerarik eman ez izanaz zoriontsuago izateko:\nDamu naiz egiazko bizitza bat bizitzeko adorerik eduki ez izanaz, beste pertsona batzuek nitaz espero zuten bizitzaren ordez.\nDamu naiz gehiegi lan egin izanaz\nDamu naiz sentimenduak adierazteko adorerik eduki ez izanaz\nDamu naiz nire lagunekiko harremanei eutsi ez izanaz\nDamu naiz neure buruari aukerarik eman ez izanaz zoriontsuago izateko\nZoriona faktore garrantzitsua da gure bizitzako arlo guztietan erabakiak hartzeko. Era gutxi-asko kontzientean, aukeran dugun aukera bakoitzak zer zorion maila eman behar digun aurreratuz hartzen ditugu gure erabakiak. Zoriona ekuazioan badago ere, askotan gertatzen da aukeratzen ditugun aukerak ez izatea zorion maila handienak ekartzen dizkigutenak. Hori, neurri handian, gertatzen da ez dugulako tresnarik eta heziketarik betaurreko horiek gure bizitzetan egokiro txertatzeko.\nZoriontasuna ez da helmuga bat, bide bat baizik, eta pertsona bakoitzak berea aurkitu behar du. Zoriona berez da xede, ez baitugu bitarteko giza bilatzen, ondotik beste gauza bat lortzeko. Ezin dugu kafesnearen errezeta erabili pertsona guztientzat, baina osagai asko komunak zaizkigu.\nLehen bereizketa zorionaren denbora-muga da. Hau da, batetik dago unean uneko poz edo alaitasun esperientzia batek dakarkigun zoriontasuna, edo bestela esanda, gertakari zehatz batek denbora-tarte labur baterako eragiten ahal digun zoriontasuna; adibidez, estimatzen dugun pertsona bat topatzeak edota nahi genuen gauza bat gertatzeak ematen digun zoriona. Eta bestetik, epe luzerako zorion-ikuskera, bizitza bide bat bezala ulertuta. Ziurrenera, lehen adiera “egon” aditzarekin jokatu dezakegu, eta bigarrena, berriz, “izan” aditzarekin, hau da, “zoriontsu nago” eta “zoriontsua naiz”. Epe luzerako kontzeptuan, bi zorion mota hauek bereiziko ditugu:\nZoriontasuna hedonista, ikuskera indibidualistan oinarritua, hau da, plazera ahalik eta gehien handitzea, helburuak lortzea, eta une txarrak ahalik eta gehien gutxitzea. Hortik heldu da.\nZoriontasun eudemonikoa edo iraunkorra, hau da, geure burua loratzera bideratzea, geure bizitzaren esanahi bat lortzera, geure lekua munduan aurkitzera, gure bizitza ona dela sumatzera, eta gu geu baino handiagoa den zerbaiten parte sentitzera. Hurbilketa hau harreman mailara dago bideratuagoa.\nAzken buruan, zoriontasuna erabaki bat da. Beraz, zoriontasun maila apalagoak adierazten dituzten pertsonen aldean, pertsona zoriontsuagoei\nAskoz ere hobeki dihoakie oro har maitasunean, lanean eta osasunean.\nBizimodu osasungarriagoak dituzte, jarduera fisiko gehiago egiten dute, estresa eta antsietatea murriztuta; horren eraginez, osasun fisiko eta emozional hobea dute, bai eta bizi-itxaropen handiagoa ere.\nJokabide jasangarriagoak garatu ditzakete erraztasun handiagoz.\nGizarte harreman hobeak dituzte (hori alderdi kritikoa da zoriontasunean) eta errazagoa zaie beste pertsona batzuen laguntza eta konfiantza jasotzea, maiteagoak direlako.\nHarreman eta egoera korapilatsuak hobeki moldatzen dituzte\nSolidarioagoak eta laguntzaileagoak dira\nIndartsuagoak dira, hobeki moldatzen dira beren komunitateetan (lanean, auzoan, etab.) eta diru-sarrera handiagoak dituzte. Gainera, proaktiboagoak dira gizarte arazoak konpontzeko.\nSorkuntza eta berrikuntza bultza ditzakete, emozio positiboak maizago esperimentatzen dituztelako.\nErresilienteagoak izan daitezke, malguago eta asmamen handiagoz pentsatzen baitute; hori dela eta, estresetik lehenago oneratzen dira, bai eta kontrako gorabeheretatik ere.\nAukera gehiago dute politikan parte hartzeko eta bozkatzeko. Zoriontasunaren eta gobernantzaren arteko azterlanak hasiberriak dira, eta oraindik badago jorratu beharreko alor handi bat.\nIkaskuntza eraginkorragoa garatzen dute.\nIkusten duzun bezala, badira arrazoi asko zoriontasunaz kezkatzeko, hala banaka nola taldeka.\nAranguren Zoriontsu https://www.aranguren.es/eu/arangurenzoriontsu proiektuaren bidez prozesu parte-hartzaile bat eginen dugu Aranguren Ibarrerako ongizate plan bat garatzeko. Udan ongizateari buruzko argitalpenak eginen ditugu sare sozialetan; beraz, argitalpenei jarraitzera gonbidatzen zaitugu, eta irailean, berriz, tailerretan parte hartzeko gonbitea egiten dizugu, denon artean udalerriari buruzko ikuspegia sortzeko, bertako ongizaterik handienari dagokionez. Tailerretan, halaber, dagoeneko egiten ari diren praktikak identifikatzera gonbidatzen zaitugu, bai eta bakoitzak udalerriaz duen ikuspegia gauzatzeko ekintzak zehaztera ere. Zure zain gaude!


Martin Zubimendi Kopan baja izango da eskuin izterrean izandako gihar lesio batengatik | Real Sociedad | Naiz\nAlavés Athletic Eibar Osasuna Real Sociedad Fútbol\n11 ENE. 2022 - 16:55h\nMartin Zubimendi Kopan baja izango da eskuin izterrean izandako gihar lesio batengatik\nCeltaren aurkako partidan lesionatu zen jokalari gaztea eta, ondorioz, datorren astean Atleticoren aurkako Kopako kanporaketa ezin izango du jokatu. Bestalde, Barrenetxeari gorabeherarik gabeko ebakuntza egin diote gaur goizean ezker izterreko atzeko aldean.\nMartin Zubimendi, baloia jotzeko prest denboraldi honetako partida batean. (Jon URBE | FOKU)\nRealak bi albiste eman ditu astearte honetan. Bat ona eta bestea ez hain ona. Azken honi dagokionez, Martin Zubimendiren lesioa izan da. Klubak ohartarazi duenez, Celtaren aurkako partidan lesio bat izan zuen erdilari gipuzkoarrak «eskuin izterreko muskulatura iskiosuralean». Azken minutuak jokatzeko zelairatu zen jokalari donostiarra, eta behintzat partida amaitu ahal izan zuen.\nRealak prentsa oharran gaineratu duenez, «fisioterapia bidezko tratamendua egiten hasi da» eta «koadro klinikoaren bilakaerak markatuko du ohiko jardueretara pixkanaka itzultzea». Gauzak hala, datorren astean Atletico Madrilen aurka Reale Arenan jokatu beharreko Kopako final-zortzirenetako kanporaketa ezin izango du jokatu Zubimendik.\nDonostiarraren lesioa ez da taldeko bakarra. Igandean klubak konfirmatu zuen Alexander Isakek orkatila bihurritua duela. Duda izango da Kopako partidarako, baina espero da ordurako Sorlothek eta David Silvak covid-a atzean uztea.\nBestalde, albiste onei dagokienez, Ander Barrenetxeari ebakuntza egin diote gaur goizean ezker izterreko atzeko aldean, hilaren 2an, Alavesen aurkako derbian, larriki lesionatu ostean. «Lasse Lempainen medikuak (Turkuko Mehiläinen Neo Sports Hospital), kirurgia irekiaren bidez, lesioaren konplexutasuna baloratu du eta muskulatura iskiosuralaren jatorriaren berreraikuntza anatomikoa egiten saiatu da. Ebakuntza behar bezala egin da, gorabeherarik gabe. Gaur arratsaldean emango diote alta ospitalean», adierazi du Realak.\nTodo sobre Liga 2021-2022


Plazan da Egile Nafarren Euskal Literaturaren Antologiaren hirugarren alea\nNafarroako Gobernuak Egile Nafarren Euskal Literaturaren Antologiaren hirugarren alea plazaratu du. Argitalpen berriak 1975etik 2000. urtera bitarte Nafarroan ondutako euskal literatura barnebildu du. Garai hura bereziki esanguratsua izan zen literaturgintzan, Franco hil ondoko trantsizio demokratikoaren urteak izan baitziren. Euskal literaturako zortzi aditu arduratu dira testuak eta idazleak aukeratzeaz.\nHirugarren liburuki honetan, XX. mendearen azken laurdenean ondutakoak bildu dira. Politika, gizarte eta kultur arloko hainbat arrazoi izan zirela medio, Nafarroan sortutako euskal literatura hainbat arlotan izan zen egiazki oparoa. Izan ere, argitaletxeak sortu, idazle berriak plazaratu eta literatur lan andanak ikusi zuen argia. Garai hura, zalantzarik gabe, Nafarroako euskal literaturaren loraldiaren hasiera izan zen.\nEuskarari buruzko Foru Legea, 1986an onetsia, funtsezkoa izan zen hezkuntza-sisteman euskal literaturarekiko eskaria sortzeko, bai eta irakurlegaiak sortzeko ere. Era berean, zenbait egunkaritan eta hedabidetan euskarazko gehigarriak sortu ziren, eta haiek guztiak plaza garrantzitsuak izan ziren kazetarien nahiz idazleen lanak hedatzeko. Horrek are literatur ekoizpen handiagoa eragin zuen euskaraz.\nBestalde, aipatu behar da garai hartako nafar idazle gehienak “tokiko” euskara batua erabiltzearen aldekoak izan zirela, Euskaltzaindiak onetsitako nafar jatorriko moldeekin bat.\nLiburukiak 394 orrialde ditu eta hemeretzi atalez osatua da beste horrenbeste idazlez aritzeko. Hona hemen: Koldo Ameztoi (1952), Xipri Alberbide Mendiburu (1934), Itxaro Borda (1959), Juan Cruz Arrosagaray (1905-1994), Aingeru Epaltza (1960), Jose Angel Irigaray (1942), Eduardo Gil Bera (1957), Guillaume Irigoyen (1959), Manuel Lasarte (1927-2012), Juan Karlos Lopez Mugartza (1961), Laura Mintegi (1955), Jokin Muñoz (1963), Juanjo Olasagarre (1963), Patziku Perurena (1959), Isidro Rikarte (1955), Felipe Rius Saleta (1961-2018), Patxi Zabaleta (1947), Iñaki Zabaleta Urkiola (1952) eta Agustin Zarranz (1897-1980).\nLiburuaren koordinatzailea Asier Barandiaran Amarika izan da. Testuez eta idazleez arduratu diren gainerako adituak hauexek izan dira: Iratxe Esparza Martín, Felix Ibargutxi Otermin, Juan Karlos Lopez-Mugartza Iriarte, Alvaro Rabelli Yanguas, Aiora Sampedro Alegria, Amaia Serrano Mariezkurena eta Eneko Zuloaga San Román.\nAle kopurua 440koa izan da, lau liburukiz osaturiko bildumaren baitan dago, eta salgai 12 euroan. Antologia 2020an itxiko da, laugarren liburukia plazaratuko baita, 2000tik gaur egunera bitarteko garaia biltzeko. Hirugarren liburukia ezagutzea funtsezkoa izanen da hurrengoa ulertzeko.


Dagoeneko heldu da Botaba esamoldeen erronkan lehiatzeko ordua; izan ere, behin “beroketa-fasea” amaituta, parte-hartzaileek azaroaren 4tik 25era arte izango dute aurreko egunetan ikasitako guztia probatzeko aukera.\nHortaz, epe horren barruan aurkeztu beharko dituzte lan guztiak. Esamolde bat edo batzuk aukeratuta, bideo bat grabatu beharko dute lehiakideek, gero Instagramera igotzeko #botaba traola erabilita. Dena dela, Instagramera igotzeko modurik ez duenak botaba@labayru.eus posta elektronikora bidaltzeko aukera izango du. Esamoldeak ondo erabiltzea eta bideoa originala izatea izango dira, besteak beste, sariak banatzeko epaimahaiak kontuan hartuko dituen ezaugarrietako batzuk. (gehiago…)


MarraziOak X topaketetan parte hartzeko izen-emate epea beste astebetez luzatu dugu. UZTAILAREN 13a izango da dokumentazioa aurkezteko azken eguna. Hau da Harkaitz Cano eta Ignasi Blancek eskainiko duten lantegian parte hartzeko azken aukera. Irakurri oinarriak eta oraindik ez baduzu egin, bidali zure lana! Topaketa hauetan formazioa doan eskainiko zaie aukeratuak diren 12 laguni.\nParte hartu nahi duten irudigileek dokumentazio arruntaz gain, 5 ilustrazio bidali beharko ditu: argitaratuak edo ez, bere ustetan bere lana hobekien jaso edo biltzen duten 5 irudiak. Jasotako hautagaitzak baloratu ondoren, uztailaren bukaeran erantzungo zaie parte hartuko duten irudigileei.\nEsan bezala, tailerrean parte hartzeko aukeratutako egileek memoriaren gaiari helduko diote Ignasi Blanch ilustratzailea eta Harkaitz Cano idazlea gidari dituztela. Proposamena norbere espazio gertukoenetik, hau da, gorputzetik, autobiografiatik eta keinuetatik abiatuta sortzen diren irudien sekuentziazioan arreta jartzea da. Memoria, horrenbestez, hausnarketarako gai izango dute, eta sekuentziazioa lanerako teknika.\nIrailaren 13tik 18ra egingo da tailerra, Donostian, Komikigunean (ikusi deialdian ordutegi zehatza).Topaketa hauetan formazioa doan eskainiko zaie epaimahaiak aukeratzen dituen 12 lagunei.\nIlustratzaile bakoitzak bere 5 ilustrazio bidali beharko ditu, argitaratuak edo ez, bere ustetan bere lana hobekien jaso edo biltzen dutenak.


Manuel II.a Portugalgoa - Wikipedia, entziklopedia askea.\nManuel II.a Portugalgoa\nManuel II.a Portugalgoa (Lisboa, 1889ko azaroaren 15a - Twickenham, Londres, 1932ko uztailaren 2a), Portugalgo erresumako azken erregea izan zen. 1908 eta 1910 artean agindu zuen.\nBelém Palace (en) , 1889ko azaroaren 15a\nFulwell (en) , 1932ko uztailaren 2a (42 urte)\nAugusta Victoria of Hohenzollern (en) (1913ko irailaren 4a - 1932ko uztailaren 2a)\nLuís Filipe, Prince Royal of Portugal (en)\nBere aita Karlos I.aren lekua hartu zuen 1908an, aita eta anaia zaharrena atentatu batean hil zituztelarik. 1910ean aginpidetik kendu zuten, errepublika ezarri zelako, eta Ingalaterrara joan behar izan zuen erbesteratuta. 1913an Augusta Victoria Hohenzollern-Sigmaringenkoarekin esposatu zen. Ez zuten seme-alabarik izan. Manuel errege ohia zela medio, Portugalek Lehen Mundu Gerran Aliatuen alde parte hartu zuen.\nWikimedia Commonsen badira fitxategi gehiago, gai hau dutenak: Manuel II.a Portugalgoa\n↑ Manuel II de Portugal Biografiasyvidas.com\nAzken aldaketa 12 urria 2020(e)an, 15:46(e)tan


'Apirilean musika' zikloak doinua jarriko dio herriari - Bergara - Goiena.eus\n'Apirilean musika' zikloak doinua jarriko dio herriari\nImanol Gallego 2014-03-28 09:57\nBenan eta Begigorri munstroa-ren entsegua.\nBergarako Musika Eskolak 30 urte betetzen dituen honetan, Apirilean musika zikloa hamargarren aldiz egingo da; horregatik, aurtengo egitaraua berezia izango da.\nGaurtik apirilaren 11ra arte herria musikaz beteko da. Ohiko emanaldi, ikastaro eta elkartrukeez gain, Benan eta Begigorri munstroa ipuin musikatua izango da egitarauan berrikuntza nagusia.\nAzken urteotan tradizio bilakatu den kantu ikasleen emanaldiarekin hasiko dute zikloa, baina, dudarik gabe, lehen aste bukaera honetako ekitaldi bereziena domeka arratsaldekoa izango da, 19:00etan Benan eta Begigorri munstroa ipuin musikatua taularatuko dute-eta. Udal Pilotalekuko agertokia jendez beteko da; izan ere, Musika Eskolako abesbatzako eta Bergarako Orfeoi Gazteko kideez gain, 5 eta 10 urte arteko 85 haurrek parte hartuko dute. Txikiek, abesteaz gain, aktore lanak ere egingo dituzte.\nGozatu, erakutsi eta ikasi\nIkuskizunez gainera, zer ikasi ere egongo da zikloaren barruan. Horretarako, hiru ikastaro egingo dituzte: hari-instrumentuen tailerra, gazte eta nerabeei zuzendutako txalapartara gerturatzeko saioa eta erritmoa lantzeko ikastaroa. Azken ikastaro hori edalontzien jolasaren bidez egingo da eta emaitza bideoan grabatuko dute.\nAurtengo elkartrukea Eibarko Musika Eskolarekin egingo dute, eta, Bergaratik kanpo, Bergarako Musika Eskolako ikasleek Deban eta Eskoriatzan emanaldi bana egingo dute; gainerako emanaldiak herriko hainbat txokotan izango dira.\nMarije Ugalde: "Ziklo honekin denok gozatzea eta aldi berean zerbait gehiago erakustea eta ikastea espero dugu".


Itziar Otegi Aranburu\nZientziaren alorrean espezializatutako itzultzaile eta interpretea dugu Otegi, Munduko Merkataritza Erakundean aritua, besteak beste. Itzultzaile autonomo gisa eta unibertsitatean irakasle ibili ondoren, Administrazioko itzultzaile dabil gaur egun.\nLiteraturaren alorrean, bi itzulpen egin ditu Literatura Unibertsala bildumarako, Axenario (Jules Renard) eta Ez da erraza gizon on bat aurkitzea (Flannery O’Connor). Haur eta gazte literatura eta zientzia dibulgazioko lanak ere itzuli ditu.\nVitoria-Gasteiz saria jaso zuen 2014an, Heroi bat sortu da liburuaren itzulpenagatik.\nEIZIEren Zuzendaritza Batzordean jardun zuen urte batzuetan, eta hainbat jardueratan izan du elkarteak kolaboratzaile. 31eskutik blogaren “eskuetako” bat izana da, eta Senez aldizkarian ere argitaratuak ditu zenbait artikulu.\nBestalde, Idazlea itzultzaileen lantegian itzulpen mintegiaren koordinatzaile izana da hiru alditan.\n- Elkarrizketa elearazi blogean.\n- Itziar Otegiren artikuluak 31 eskutik blogean.\n- Itziar Otegi Inguma datu-basean.\nAxenario Renard, Jules (2016) [fr - eu]\njatorrizkoaren titulua: Poil de Carotte\njatorrizkoaren argitaratze urtea: 1894\njatorrizkoaren herria: Frantzia\nZergatik den egia eboluzioa Coyne, Jerry A. (2013) [en - eu]\njatorrizkoaren titulua: Why evolution is true\njatorrizkoaren argitaratze urtea: 2009\njatorrizkoaren herria: AEB\nJainkoa izan nahi zuen autobus gidariaren istorioa eta beste batzuk Keret, Etgar (2013) [he - eu]\njatorrizkoaren titulua: Ga’aguay Le-Kissinjer ; Ha-Kaytana Shel Kneller\njatorrizkoaren argitaratze urtea: 1994 ; 1998\njatorrizkoaren herria: Israel\nBai mundu xelebrea! Iraitz Urkulo / Berton, 2014-05\nJainkoaganako bideko istorioak Mikel Asurmendi / Berria, 2013-11-10\nTiger Lily : Heroi bat sortu da! Friel, Maeve (2013) [en - eu]\njatorrizkoaren titulua: Tiger Lily. A heroine in the making!\njatorrizkoaren argitaratze urtea: 2007\nargitaletxea: Desclée de Brouwer\nbilduma: Tiger Lily\njatorrizkoaren herria: Irlanda\nTiger Lily : Heroi bat misioan! Friel, Maeve (2013) [en - eu]\njatorrizkoaren titulua: Tiger Lily. A heroine with a mission!\njatorrizkoaren argitaratze urtea: 2008\nZorion handiegia Munro, Alice (2012) [en - eu]\njatorrizkoaren titulua: Too Much Happiness\njatorrizkoaren herria: Kanada\nbeste itzultzailea(k): Nagore Tolosa, Naroa Zubillaga, Aiora Jaka\nKontakizunen bizia Peru Iparragirre / Gaztezulo, 2014-02\nEppur si muove Gorka Bereziartua / Argia, 2013-07-28\nNarraziorako abilezia Garbiñe Ubeda / Argia, 2013-03-24\nMina txikiak Iratxe Esnaola / Berria, 2013-02-10\nLiteraturaren barruan Ander Irizar / eizie.org, 2012-12-31\nEz da erraza gizon on bat aurkitzea O'Connor, Flannery (2009) [en - eu]\njatorrizkoaren titulua: A good man is hard to find and other stories\nargitaletxea: Alberdania ; Elkar\nbilduma: Literatura Unibertsala; 144\nargitaratze lekua: Irun ; Donostia\njatorrizkoaren herria: s.l.\nBizitzaren misterioa Felipe Juaristi / El Diario Vasco, 2010-01-29\nHemen erraza da ipuin on bat aurkitzea Mikel Ayerbe / Berria, 2010-01-24\nEz da erraza gizon on bat aurkitzea Mikel Garmendia / eizie.org, 2009-11-26\nIrabazlerik gabeko borroka Iker Zaldua / Gara, 2009-10-23\nBost hitzaldi krimenari eta histeriari buruz Perry, Patricia (2009) [fr - eu]\njatorrizkoaren titulua: Cinq leçons sur le crime et l'hystérie\njatorrizkoaren argitaratze urtea: 2005\nargitaratze lekua: Irun\nPsikiatriaren histeriak Bixente Serrano Izko / Berria, 2010-03-28\nBost hitzaldi krimenari eta histeriari buruz Mikel Garmendia / eizie.org, 2009-12-28\nHil ala bizi Stine, R. L. (2007) [en - eu]\njatorrizkoaren titulua: The boyfriend\njatorrizkoaren argitaratze urtea: 2004\nbilduma: Izu taupadak ; 17\nZalantza ikara bihurtzen denean Inma Errea / Diario de Noticias, 2007-06-29\nAmodioaren hotz-beroak Manu López / Ortzadar, 2007-05-25\nAxenario Renard, Jules (2006) [fr - eu]\nbilduma: Literatura unibertsala; 118\nIlegorrien anbiguotasuna Josu Lartategi / Deia, 2006-11-17\nIzaera kontua Aritz Galarraga / Gara, 2006-09-09


'La Pinza' izeneko ingurua berritu du Bilboko Udalak Uribarri auzoan - Bizkaiko Hitza\n‘La Pinza’ izeneko ingurua berritu du Bilboko Udalak Uribarri auzoan\n2020, urtarrilak 17 Albisteak, Bizkaia, Gizartea 151\nMaurice Ravel etorbidearen azpian dagoen 13.000 metro koadroko eremua biziberritu du Bilboko Udalak, auzoak eraberritzeko Auzo Bihotza estrategiari erantzunez. Zehatz-mehatz, Uribarri eta Matiko auzoen artean, La Pinza esaten zaion eremua berreskuratu da Lezama eta Zazpikaleak lotzen zituen trenbidea lurperatu ostean. Uribarriko auzo bihotza sortzeko proiektuaren lanak egiteko, 1,2 milioi euroko inbertsioa egin du udalak. Ingurune berrituan, pasealekuak, aisialdirako eta kirolerako azpiegiturak eta egonaldietarako guneak eraiki dituzte. La Pinzaren berritzea Matiko, Uribarri eta Deustu lotzeko proiektu zabalago baten parte ere bada.\nUdalak jakinarazi duenez, inguru horrek behar zuen konponbidea zaila zen, zona “malkartsua” izateaz gain bertan bazirelako lehendik ere kontuan izan beharreko hainbat elementu, hala nola Artxandako funikularra, BI-625 errepidea eta trenbide zaharraren trazadurak. Azaldu dutenez, azpiegitura horiek “hesi bat” ziren auzoan, guneak bereizi eta espazio ez-seguruak sorrarazten zituztela eta.\nEgindako lanei esker, hesi edo oztopo hori eraitsita geratu da, eta 13.000 metroko espazio ireki eta erdi estali bat berreskuratu du auzoak. Espazio hori Matiko eta Uribarri auzoen artean dago, Maurice Ravel etorbidearen azpian, Artatzamina ondoan dagoen aparkalekuaren eta Trauko eta Uribarri kaleek bat egiten duten lekuaren artean. Udalaren esanez, eraldaketari esker indartu egin da auzoaren bizimodua. Eremu berriaren ardatza 1,5 kilometro luze izango den pasealeku bat da, etorkizunean Deustuko erdigunearekin lotuta egongo dena. Amaitu berri dituzten lanak Uribarriko Auzo Bihotza estrategiaren parte dira: antzinako trenbidearen gainean pasealeku jarraitu bat sortzeko helburua zuena, Etxebarria parketik hasi eta La Pinzaraino. Azken estrategia hori Bilboko Auzo Bihotzen Sarearen barruan dago —hiri osoko auzoak lotzeko asmoa duen plana—.\nLanei esker, trenbidea kendu ondoren sortutako espazio berriak integratu direla nabarmendu du udalak: Loruriko geltoki zaharra, Montaño auzoa eta, azkenik, La Pinzako ingurua. Proiektua garatzeko, udalak nabarmendu duenez, lehentasuna eman zaio oinezkoen zirkulazioari, ibilgailu gurpildunen zirkulazioaren gainetik.\nLa Pinza zonako biziberritze proiektuan, udalak, gazteentzat bideratutako 1.040 metro koadroko eremu estali bat atondu du, Maurice Ravel kalearen estalkia baliatuz. Bertan, rokodromo bat, gorputz ariketako gune bat, egonleku bat eta pasealeku bat eraiki dituzte. Era berean, udalak jakinarazi duenez, argiztapen indartsu batez hornitu dute eremua, inguruaren segurtasun pertzepzioa hobetzeko. Bi igogailu ere jarri dituzte.\nProiektua, ordea, ez da amaitu, eta Bilboko Udalaren hurrengo fasea egungo agintaldian gauzatuko dute. Horren asmoa pasealeku jarraituari jarraibidea ematea da, bi noranzkoetan; hasi Artatzaminako atzealdeko gunetik eta behinolako trenbidean zehar La Salve inguruetaraino, eta, haren paraleloan, Rikardo Arregi kaletik, Uribarri kaleraino, pasealekua maila berean lotuz Uzturre plazarekin.


Aeneas Mackintosh - Wikipedia, entziklopedia askea.\nAeneas Lionel Acton Mackintosh (Tirhut, 1879ko uztailaren 1a - Antartika, 1916ko maiatzaren 8a) esploratzaile eta nabigatzaile britainiarra izan zen.\nTirhut division (en) , 1879ko uztailaren 1a\nMcMurdo itsasartea, 1916ko maiatzaren 8a (36 urte)\nPamela Aileen MacKintosh (en)\nGladys Elisabeth MacKintosh (en)\nTirhuten (India) jaio zen guraso britainiarrekoa, Erresuma Batuan ikasi zuen eta merkataritza-nabigazioan lana aurkitu zuen. 1907an Ernest Shackleton-ek aukeratu zuen Nimrodeko bigarren ofizial gisa Antartikako espedizio izenkidean. Kontinentera iristean begi bat galdu zuen istripu batean eta Zeelanda Berrira itzultzeko behartuta dago. Misioaren ondoren, Karpatoetako urre bilaketan arrakastarik gabe parte hartu zuen eta hiru hilabete eman zituen Coco uhartean (Costa Rica) espainiar altxor baten bila.\n1914an Shackleton-ek berriro aukeratu zuten Endurance espedizioaren parte izateko. Mackintosh bereziki, Ross itsasoko taldearen gidaria da, Antartikako beste aldetik zetorren Shackleton-ek erabiliko zituen hornidura batzuk gordetzeko zereginean.\nEguraldi baldintza txarrak agortuta, Ross izotz hesian zeharreko itzulerako bidaia hiltzeko zorian dago. Bere ltaldekideek lagunduta, Victor Hayward-ekin desagertu egin zen Hut Point penintsularen eta Evans lurmuturraren itsasartean, 1916ko maiatzaren 8an.\nMultimedia: Aeneas Mackintosh\nAzken aldaketa 27 urtarrila 2019(e)an, 17:15(e)tan


Arratiako Udalen Mankomunitatea - Graffiti tailerrak Arratian\nGraffiti tailerrak Arratian\nArratiako Udalen Mankomunitateko Bardintasun Zerbitzuak grafittia egiteko tailerra antolatu dau aurtengo udan, hain zuzen be, uztailaren 6an, Diman, Udalaren laguntzagaz.\nTailerraren ardatza Beldur Barik programa martxan jartea izan da, hau da, gazteen artean desberdintasun egoerak detektau eta aurre egiteko sentsibilizazino programari hasierea emotea, gazteen artean Beldur Barik zer dan zabaldu eta lehiaketan parte hartu daien.\nGraffiti tailerra aurrera eroateko, eta mankomunidadeko gizarte hezitzaileagaz batera, Elkar ezagutuz programako gazteen partaidetza izan dogu, Dimako gazteakaz batera. Hain zuzen be, Elkar ezagutuz” programaren helburua gazteak euren artean ezagutu eta alkarregaz egoteko espazioa izatea da.\nBeraz, graffiti tailerragaz, helburu bi bete doguz: batetik, Beldur Barik kanpaina martxan jartea, eta, bigarrena, “Elkar ezagutuz” programaren bitartez, gazteak alkar ezagutzeko aukerea izatea.\nGraffitia tailerrean parte hartu daben gazteak egin dabe, irakaslearen laguntzeagaz, jakina. Guztira, 9 gazte izan dira Diman, zazpi neska eta mutil bi, Arratiako herri desberdinetakoak. 12-18 urte bitartekoak.\nIrakaslea Eva Mena izan da, graffitilari ezaguna. Esperientzia handia dauka Evak graffiti munduan, eta Arratiako kasuan, bere lana honakoa izan da: tailerraren hasieran gazteai azaldu zelakoa dan teknikea, nork zer egin behar dauen antolatu eta egin beharrekoak bideratzea. Lau ordu izan eben esandako guztia egiteko eta balorazinoa guztiz positiboa da, bai partaidetza eta baita emaitza bera be, lan ederra egin ebelako, eta ikusgai dago Dimako frontoi ondoko horman.\nHurrengo hormairudia Zeanurin gauzatuko da, Udalak itxitako eskola aurreko horman, irailaren 28an 10:00etatik 14:00etara, formatu berean. Han be bardintasunari lotutako irudia margoztuko dabe gazteak, eta animatu gura doguz gazteok bertan parte hartzean. Izan be,12-18 urte bitarteko Arratiako edozein gaztek parte hartu leike tailerrean.\nTailerrok antolatzeko, Arratiako Udalen Mankomunitateak Bizkaiko Foru Aldundiaren diru-laguntza izan dau.


Chrome-k iragarki blokeatzaile bat integra lezake bere bertsio guztietan | Gadgeten berriak\nChrome-k iragarkien blokeatzailea bere bertsio guztietan integra dezake\nAspaldi honetan, gero eta erabiltzaile gehiago, webgune eta blog askotan agertzen den publizitate inbaditzaileaz nekatuta, iragarkien blokeatzaileen erabilerara jo. Hala ere, webgune guztiek ez dute publizitate mota hau erakusten, baina luzapen edo zerbitzu mota horiek berdin eragiten dute, erabiltzaileek kontuan hartu gabe hari esker eduki guztia gozatu dezaketela inolako harpidetzarik gabe, hau da, negozioaren eredua. gero eta ugariagoak dira merkatuan, gutxienez komunikabide nagusien artean.\nDuela bi urte, Apple-k ateak ireki zizkien mota honetako aplikazioen garatzaileei eskaini iragarkiak blokeatzeko Safari bidez bere iOS bertsioan. Badirudi ez dela bera arazo hori kontuan hartu duen bakarra, Google-ren etorkizuneko planek iragarki blokeatzaile bat Chrome-n integratzea baitute, mugikorretarako eta mahaigainerako bertsio guztietan.\nEzin baduzu zure etsaia garaitu, bat egin berarekin\nWall Street Journal-en irakur dezakegunez, Google-k Chrome-rekin dituen planekin lotutako iturriak aipatuz, bilatzaileen konpainiak asmoa du gehitu iragarkien blokeatzailea natiboki, hasiera batean bere negozio ereduan zuzenean eragiten duen erabakia, baina erabaki hori hartuko luke erabiltzaileen esperientzia hobetzeko. Jakina, eragiketa ez litzateke antzeko beste zerbitzu batzuetan aurki dezakegunaren berdina izango.\nLehenespenez blokeatutako iragarkiak Coalition for Better Ads atalean sartutakoak izango lirateke, bertan daudenean soinuarekin automatikoki erreproduzitzen diren bideo iragarkiak, pozik popup leihoak (pop-ups) eta idatzi iragarkiak prestizionala, a erakusten dutenak atzerako kontaketa edukia automatikoki erakutsi aurretik. Google iragarkiak, momentu honetan, aipatu berri ditudan motakoak dira, beraz ez lirateke blokean sartuko.\nNeurri hau iragarki mota hau eskaintzen duten hirugarrenen publizitate-enpresei zuzentzen zaie, egia bada ere pankarta tradizionalak baino askoz ere eraginkorragoa izan daiteke, web orrien karga epeak luzatu, datu kopuru handia kontsumitu eta erabiltzaileen artean ondoeza sortzen dute.\nGoogle blokeatzailearen funtzionamendua erraza da: arauak betetzen ez baditu, blokeatzen dut, puntu. Argi dago hori Google-k etekina aterako du azkenean blokeatzaile hau askatzen badu, pixkanaka-pixkanaka teknika horiek erabiltzen dituzten hirugarrenen publizitate agentziak amaituko baitira eta balizko iragarleek Google erabiltzen amaituko dute. Inork ez du ezer eskaintzen ezertarako eta Google da hori egiten lehena.\nArtikuluaren bide osoa: Gadgeten berriak » General » software » Chrome-k iragarkien blokeatzailea bere bertsio guztietan integra dezake\nkodea_ esan zuen\nOna da sarean publizitatea desagerrarazi nahi dutela baina egia esateko espero dut iragarki inbaditzaileak soilik ezabatuko dituztela, hala nola popupak eta script-ak, baliabideak kontsumitzeaz gain, gehienek soinuak dituztenez edo iragarki faltsuak direnez, molestatzen dut. Ez esan publizitaterik ez dagoela, horretarako ez bada, nola mantentzen da webgune bat? Bai, dirua lortzeko modu asko daude baina hori da komenigarriena enpresentzat eta webguneentzat.\nSamsung Galaxy S8rako okertzeko proba Iraungo al du?\nXiaomi Mi 6 vs Xiaomi Mi 5s; duelua Txinako merkatuko altueretan


Nora zoaz, Luis Mari\nGarbi utzi zidaten Josu Landak eta Mikel Antzak behinola Donostian. Nahiko argudioak eman zizkigun Josu Landak berriro ere Bilbon, hitzaldi baten abagadunean. Nik ez nien sinetsi nahi izan, eta orain oker nengoela aitortu beharra daukat (gogo onez hala ere).\nEusko Jaurlaritzak, zioten biek, badu proiektu argi eta garbia euskal literaturari dagokionez. Instituzio guztiek literatur sariak antolatzerakoan dituzten helburuez gainera (batez ere, gizartearen aurrean kulturaren aldeko porrokatuak bezala agertzea, baina baita propaganda izugarria eta arrunta baino merkeagoa lortzea), instituzio goren honek, herri osoaren mailako kultur plangintzaren erantzunduna zelarik, proiektu zabal bat antolatzeari ekin zion, segur aski proiektu politiko zabalago eta epe luzeagorako bati begira.\nHain zuzen ere, literatura euskal kulturaren ardatz eta osagarri ezinbestekotzat jotzen badugu, bi bide nagusi har daitezke: bata, literatura hori bultzatzeko eta babesteko neurrien bidea, hau da, idazle berrien lanek argia ikus dezaten erraztasunak eta laguntzak jartzea. Zentzu honetan, Eusko Jaurlaritza ez da kezkatu argitaletxe boteretsuek bilakatu duten agintearekin; gaur atzo legetxez argitaletxe hauek nahi dutena baino gutxi gehiago argitaratzen da. Idazle Elkarteek lortzen dituzten eskubideek bazterrean uzten dute idazlearen eskubiderik funtsezkoena, argitaratzea, alegia, irakurlegoak bestek ez bait luke erabaki behar nork merezi duen irakurtzea eta nork ez. Jakina, argitalpenerako diru laguntzak eman ematen ditu Eusko Jaurlaritzak, baina zer argitaratzeko, hor konpon. Eta hortxe dugu bestela froga: literatur generoren bat zeharo madarikatua dela, ez omen delako saltzen, eta bakarrik talde alternatiboei esker ikus dezake argia, baina askoz ere baldintza gogorragotan, batez ere idazlearentzat. Irabazkinik ez dagoela, ezin dira behar legezko propaganda eta zabalkuntza ordaindu, eta horrenbestez liburu gutxiago saltzen da.\nBeste bidea, Eusko Jaurlaritzak hautatu duena, prestigio eta ospearena da. Hain zuzen, Euskal Herritik kanpo oneritzi eta mirespena lortzearena. Horrek, nabarmenki, literatura helburu politikoen esanetara jartzea suposatzen du. Eta zergatik literaturaz baliatu nahi ote duten ulertzeko, katalandar literaturak gaur egun estado mailan duen ospea eta errespetua izan behar da kontuan. Katalandarren bideari jarraitu nahi badiote, beraz Luis Mari Bandresek eta bere jaurlari kideek.\nGuzti hau esaten zidaten Josuk eta Mikelek, eta zalantzak jota utzi ere utzi ninduten. Jakina, niretzat egoera ez zen hain larria: hitz batean, Eusko Jaurlaritzak ez zeukan inolako plangintzarik, eta itsuaren moduan makilakadak ematen zebilen. Nik, ezbai horretan, bide okerrera jo nuen: literatur sormenerako (nobela bat idazteko) dirulaguntza eskatu nion Bandresen sailari. Beraien erantzuna aise igar daiteke orain arte idatzi dudanaren arabera: ez didate diru laguntzarik eman. Baina ez da hori, ezta gutxiago ere, amorruz bete nauena, dirulaguntzez faboreztatu dituztenen izenak irakurtzea baizik.\nEpe ahalik laburren batean estado mailan prestigiotsu den literatura bat lortzeko, ezin da ibili idazle gazteak aurrera bultzatzen, zeren, ugaritasunak kalitatea dakarrelako axioma teorikoa egiatzat jota ere, askoz ere epe luzeago batera jo behar bait lukete, harik eta kalitate maila lortu eta estaduan beronen eragina nabaria izan arte.\nEz, Eusko Jaurlaritza elite baten beharrean dago, eta horrek kopuru urria adierazten du. Beraz, gehienok ez gara kabitzen beraien asmoetan, «izenik» ez dugunontzat ez dago tokirik gloriaren untzian. Beste aldetik ere, prestigiorik lortu nahi bada, generorik prestigiotsuenetara jo behar derriorrez: hauek gaur egun nobelagintza, eta neurri handi batean saiogintza ere badela esan daiteke.\nGuzti hau aise egiaztatzen da aurtengo dirulaguntzak nortzurentzat izan diren jakinda: nobelagintzan Txillardegi, Joxe Austin Arrieta eta Pako Aristi izan dira zortetsuak, bitartean eta saiogintzan Aita Villasante (beste Luis Villasante orain arte ezagunik ez badago), Mikel Azurmendi Intxausti eta Txema Larrea. Epaimahaiarena ere ez da makala: euskal kulturaren haundi-maundi guztiak bildu ditu Luis Mari Bandresek parodia egiteko. Batzu errespetu handitan dauzkadanak, besteek ordea ozta-ozta bertsolaritzaz ulertzen dute eta ezgauzatzat jotzen ditudanak honelako erabakia hartzeko; besteren baten izena ez dut egundo entzun, eta zeharo misteriotsua iruditzen zait literaturaz uler dezakeena. Baina denek elkarrekin Jaurlaritzak behar zuen taldea osatu dute, burua makurtu eta izenak sariztatu kalitatean erreparatu barik (eta ez dut esan nahi sarituen idazkiak kaskarrak direnik, hori azken batean beste nonbait aztertzeko litzateke eta).\nBeste gauza bat ezin dut oso ondo ulertu: nola ezkon ote daiteken Txillardegi eta Joxe Austin bezalako idazle «iraultzaile» bat (komila artean, abizena beraiena da eta), Jaurlaritzaren proiektu atzerakoi honekin? Beharbada, Txillardegik berak esan bezala, «idazle eta politikoen arteko kontradizioak aberasgarriak» direlako? Edo agian, nik gaur arte uste izan dudan legez, milioiak huskeriatan alferrikaltzen instituzio bati ahalik gehien kentzea zilegia delako? Honela bada, Txillardegi eta Joxe Austin joku arriskutsuegi batean jausi dira, eta beraiek esatea gustatuko litzaidake, ea dirulaguntza eskuratzeak erabilia izatea merezi duen.\nAita Villasanterenak bai ez duela izenik: dirua eskatzea ere, epaimahaian Alfontso Irigoien, Juan San Martin, Jon Kortazar eta Ibon Sarasola daudela! Hori lotsagabekeria! Edo baliteke nik aldrebes ulertu dudala asuntoa, dirulaguntzak ez direla laguntza behar duenari laguntzeko, baizik eta edozer, edonoiz eta edonon argitara dezakeen idazleari (zenbat entzutetsuago hainbat hobe) gainontzeko eskupeko bat emateko. Ni, zoritxarrez edo, ez naiz azken hauetakoa, beraz utzi egingo diot berriro eskatzeari, gauzak aldatu arte behintzat (he he!).


"CRUSOE" - PLAZA TRIANGULO - (TOLOSA) - Eskena\n“CRUSOE” – PLAZA TRIANGULO – (TOLOSA)\n22 ekaina, 2019 6:00 pm\n« “BABO ROYAL” – PLAZA UZTURRE (MATIKO) – BILBAO\n“ORGANIK” – SAN ADRIAN – (BILBAO) »\nOraingo honetan, bere uhartean bakarrik dagoen naufragoarekin jolastuko gara, bizitzari buruzko metafora bat egiteko. Hasteko, jaiotza ez da zure patuaren uharte bakartian bertan behera uzten zaituen naufragio bat baino.\nCrusoek bere baliabideak erabiliz jaten, bestelako ingurunearekin erlazionatzen eta izaki errealekin eta irudimenezkoekin harremanak izaten ikasiko du. Bere bizitza, gertatzen denak eta bere buruak interpretatzen duenak osatzen dute, denoi gertatzen zaigun bezala. Eta bi munduak egiazkoak dira maila berean.\n22 ekaina, 2019\nPara todos los públicos, Teatro de calle, Teatro infantil\n“JULE” – UZTUNE PLAZA MATIKO – (BILBAO)\n28 uztaila 7:30 pm\n“TXANOGORRITXOTIK OTSO EMERA (SEI MUTIL MEDIO)” – TEATRO VICTORIA EUGENIA – (DONOSTIA)


topic_facet:"Mekanizazioa (Heziketa Zikloa). Erdi maila" topic_facet:"Instalazioa eta mantenimendua (Lanbide Arloa)" topic_facet:"Metal Eraikuntzen Irudikapena (Modulua)" topic_facet:"Energia eta ura (Lanbide Arloa)" topic_facet:"Ekipamendu eta instalazio termikoak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Instalazioa eta mantenimendua (Lanbide Arloa) Proposatutako gaia: Metal Eraikuntzen Irudikapena (Modulua) Proposatutako gaia: Energia eta ura (Lanbide Arloa) Proposatutako gaia: Ekipamendu eta instalazio termikoak (Modulua)\nEkipamendu eta instalazio termikoak (Modulua) 3 Energi eraginkortasuna eta eguzki energia termikoa (Heziketa zikloa). Goi maila Energia eta ura (Lanbide Arloa) 3 Fabrikazio Mekanikoa (Lanbide Arloa) 3 Fabrikazio mekanikoko produkzioaren programazioa (Heziketa Zikloa). Goi maila 3 Fabrikazio-teknikak (Modulua) Gehiago ... 3 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 3 Instalazioak muntatzeko prozesuak (Modulua) 3 Instalazioen irudikapen grafikoa (Modulua) 3 Interpretazio grafikoa (Modulua) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 3 Metal-eraikuntzak (Heziketa Zikloa). Goi maila 3 Soldadura eta galdaragintza (Heziketa Zikloa). Erdi maila 1 Makineriako Irudikapen Grafikoa (Modulua) Guztiak ikusi ... gutxiago ...


Uda betean udazkeneko lanei ekiteko prest - Goierriko Hitza : Goierriko Hitza\nH au da merkatuek astea joan astea etorri erakusten dutena: denboraz egin behar direla lanak, izan ere, asteetako eta hilabeteetako ikuspegiarekin jokatzea ezinbestekoa da. Eta uneoro ikus daiteke, barazki batzuen bukaera, beste batzuk puntturik onenera iristen, eta hilabetetara izan nahi ditugunekiko azti ibili beharra dagoela.\nEsate baterako: ilarra eta baba bere azkenetan dira. Prezioak ez du hain gorabehera nabarmenik izan hasieratik bukaerara; azken hauek 10 euro ilar kiloa (hasieran 12-14) eta baba 3an (5ean lehena). Gero eta tomate eta piper gehiago ikusten bada ere, oraindik negutegikoak nagusi.\nHala ere, aire libreko lehen leka (6 euro kiloa) hasi da, baita Gernika piper gutxi batzuk (10 euro kiloa), kuiatxoak, azenarioak, eta luzokerrak ere bai. Uraza edo letxuga mota asko aukeran: batavia, lolorrosa, maravilla, haitz hosto berdea eta morea. Kukuluak, errukula… entsalada aberatsak osatu daitezke.\nFrutaren atalean, San Joan sagar dezente dago, eta baita arana ere, berdea eta gorria. Orain arte bezala segituz, fruta urte ona izango denaren traza hartzen zaio aurtengoari.\nLoreen garai gorena pasa da\nLoreei dagokionean, gladiolo sorta dotoreak Arantxa Zurutuzaren postuan 5 euroan. Lore saltzaileei dagokionez, pasa da garairik lanpetuena hauentzat. Galdu den loreren bat berriz erostera edo txoko jakinen baterako edota oparitarako beti saltzen da zerbait baina bakanago.\nLandaretan aukera aldatu\nLandareen atalean, udakoen artean oraindik gelditzen da tomateren bat edo beste. Piperrak aste honetan azkenak. «Sanferminetako astea da muga», Patxi Izagirreren esanetan. Hark adierazi du lekak ere Santiago aurretik erein behar direla. Landarea ere aukeran da.\nUdazkenekoen artean berri asko: azalora, aza, romanesku, brokoli, kale aza gorri eta berdiea, bruselaza eta lonbarda, 0,15 landare bakoitza. Borraja, azelga eta erremolatxa 0,10. Eskarola lisoa eta kuxkurra 8 euro zientoa. Momentu honetan gehien saltzen dena urteko porrua da, 3,5 euro zientoa.


Espainiak baliabide hidrikoen %20 galduko du mende honetan | Consumer\nEspainiak baliabide hidrikoen %20 galduko du mende honetan\nKlima Aldaketara Egokitzeko Plan Nazionalak etorkizun kezkagarria ematen dio herrialdeari\nEspainiak baliabide hidrikoen zati handi bat galduko du, mende honetan %20 arte, Doñana eta beste biodibertsitate-gune batzuk aldatuko dira; eta itsasoaren maila igotzeak ekialdeko Kantauriko hondartzak, Ebroko deltaren zati bat, padurak eta itsasertzeko beste gune batzuk irents ditzake. Gobernuak diseinatzen duen Klima Aldaketara Egokitzeko Plan Nazionalaren lehen zirriborroak dio hori, eta atzo Arturo Gonzalo Aizpiri Ingurumen Ministerioko idazkari nagusiak aurkeztu zuen.\nKlima-aldaketaren frogak nabarmenak dira: azken mendean Espainia 1,5 gradu berotu da, munduko batez bestekoaren bikoitza baino gehiago (0,6); bero-bolada eta egungo lehorte-fasea dira beste adibide batzuk. “Ziurtasun handiz ziurta daiteke klima-aldaketak eragingo duela Espainiako ur-ekosistema kontinentaletako batzuk iraunkorrak izatetik urtarokoak izatera pasatzea; batzuk desagertu egingo dira”, esan zuen Aizpirik. Aintzirak, aintzirak, ibaiak, goi-mendiko errekak, kostaldeko hezeguneak eta lurpeko uren mendeko inguruneak izango dira, gainera, sistemarik kaltetuenak, Ingurumen Sailaren aurreikuspenen arabera.\nTenperaturen igoerak espezieen garapena aldatuko du, haien arteko interakzioa, ugalketa-zikloa, migrazioak, harraparien eta harrapakinen arteko desorekak, eta espezie inbaditzaileak eta izurriak agertzea erraztuko du.\nEspainiak, gainera, itsas mailaren igoera jasan lezake, metro erdikoa kostaldean. Agertoki horretan, ekialdeko Kantauri itsasoko hondartzen %40 desagertuko litzateke hondarra berritzen ez bada, eta kostalde baxuak urpean geldituko lirateke 23,5 kilometro koadroko azaleran.\nMediterraneoan eta Balearretan, zorte bera izango lukete Ebroko deltak eta Llobregatekoak, Itsaso Txikiko mangak edo penintsulako hegoaldeko padurek. Turismoak —batez ere eguzki- eta hondartza-eredu mediterraneoak, eta baita haurrenak ere—, nekazaritzak, arrantzak eta giza osasunak ere nabarmen jasango lituzkete klima-aldaketaren ondorioak.


Saint-Denis-sur-Sarthon - Wikipedia, entziklopedia askea.\nSaint-Denis-sur-Sarthon Frantziako udalerria da, Orne departamenduan dagoena, Normandia eskualdean. 2013an 1.163 biztanle zituen.\nMichel JULIEN (2014-2020)\n48° 27′ 24″ N, 0° 03′ 03″ W / 48.4567°N,0.0508°W / 48.4567; -0.0508Koordenatuak: 48° 27′ 24″ N, 0° 03′ 03″ W / 48.4567°N,0.0508°W / 48.4567; -0.0508\nRavigny, Cuissai, La Ferrière-Bochard, Gandelain, Livaie, Pacé, La Roche-Mabile eta L'Orée-d'Écouves (en)\n2007an Saint-Denis-sur-Sarthon udalerrian erroldatutako biztanleak 1.163 ziren. Familiak 472 ziren, horien artean 112 pertsona bakarrekoak ziren (40 bakarrik bizi ziren gizonak eta 72 bakarrik bizi ziren emakumeak), 184 seme-alabarik gabeko familiak ziren, 140 seme-alabak dituzten bikoteak ziren eta 36 seme-alabak dituzten guraso-bakarreko familiak ziren.\n2007an 539 etxebizitza zeuden, 479 familiaren etxebizitza nagusia ziren, 21 bigarren erresidentzia ziren eta 39 hutsik zeuden. 488 etxeak ziren eta 50 apartamentuak ziren. 479 etxebizitza nagusietatik 340 bere jabearen bizilekua ziren, 132 alokairuan okupaturik zeuden eta 7 doan lagata zeuden; 14 etxek gela bat zuten, 28 etxek bi zituzten, 96 etxek hiru zituzten, 112 etxek lau zituzten eta 229 etxek bost zituzten. 333 etxek euren parking plaza propioa zuten azpian. 202 etxetan ibilgailu bat zegoen eta 228 etxetan bat baino gehiago zituzten.\nSaint-Denis-sur-Sarthon udalerriko biztanleria-piramidea 2009an .\n2007an lan egiteko adina zuten pertsonak 717 ziren, horien artean 519 aktiboak ziren eta 198 inaktiboak ziren. 519 pertsona aktiboetatik 484 lanean zeuden (255 gizon eta 229 emakume) eta 35 langabezian zeuden (19 gizon eta 16 emakume). 198 pertsona inaktiboetatik 72 erretiraturik zeuden, 49 ikasten zeuden eta 77 "bestelako inaktibo" gisa sailkaturik zeuden.\n2009an Saint-Denis-sur-Sarthon udalerrian 462 unitate fiskal zeuden, 1.101,5 pertsonek osaturik. Pertsona bakoitzeko diru-sarrera fiskalaren mediana urteko 16.436 euro zen.\n2007an zeuden 39 komertzioetatik, 1 janari enpresa zen, 1 bestelako produktu industrialen fabrikazioko enpresa zen, 9 eraikuntza enpresak ziren, 9 ibilgailuen saltze eta konpontze enpresak ziren, 1 garraio enpresa zen, 5 ostalaritza eta jatetxe enpresak ziren, 3 finantziazio enpresak ziren, 1 higiezinen enpresa zen, 4 zerbitzu enpresak ziren, 4 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 10 zerbitzu publikoetatik, 1 posta bulegoa zen, 3 banku bulegoak, 1 igeltseroa, 2 margolariak, 1 zurgina, 1 argiketaria eta 1 ile apaindegia.\n2000. urtean Saint-Denis-sur-Sarthon udalerrian 19 nekazaritza-ustiategi zeuden, 981 hektarea erabiltzen.\nAzken aldaketa 31 abendua 2019(e)an, 16:17(e)tan


Zerbitzuak - Bizi\nZure etxebizitzaren “erabateko kudeaketa” eskaintzen dugu honako jarduerak eginez: publizitatea, bezeroen bilaketa, bisitarien sarrera eta irteera, etxearen garbiketa eta mantenimendua etab. Beste zerbitzu mota bat nahi izanez gero, moldaketak egin daitezke zuen interesen arabera.\nEtxebizitzaren erabiltasun praktiko bat lortzen lagunduko dizugu\nEtxebizitza alokatzeko ezinbestekoa da argazki politak erakustea\nInternet bidezko publizitatea\nOkupazio altu bat lortzeko erreserba plataforma desberdinak erabiliko ditugu\nLege eta zerga aholkularitza jabeentzat\nJarduera hau hasteko behar diren pausuekin lagunduko dizugu, baita zure zergarekin dituzun zalantzekin ere\nBisitarien harrera (check-in eta check-out)\nBezeroaren harrera egiten dugu etxebizitzan, dena ondo joan den ziurtatzeko eta zalantzak argitzeko. Alde egiterakoan, etxebizitzaren egiaztapena egin eta giltzak jasotzen ditugu\nEtxearen egokipena eta garbiketa\nHurrengo bezeroen aurretiko egokipena. Oheak egokitu, garbitegi zerbitzua barne\nBisitariei zuzendutako informazio turistikoa\nBezeroak informazio turistiko zerbitzu extra bat jasoko du gure bulegoan\nErreserben egutegi eguneratua\nErreserben egutegi eguneratua denbora osoan. Prezioak eta egonaldiaren iraupena optimizatzen dugu denboraldiaren arabera\nGaur egun etxebizitza bat alokatzea ez da lehen bezain erraza, lege berriak indarrean sartu dira hauen kudeaketa arautuz, beraz komenigarria da legedia kontuan hartzea jarduera honekin hasi baino lehen. Honek denbora eta lana eskatzen du, horregatik pertsona askoek eskertzen dute gure lana beraiek ezin dutelako hortaz arduratu.\nGure zerbitzuak kontratazeak Ziurtasuna emango dizu, legalki eta arriskurik gabe egiten baitugu. Kudeaketa osoa guk egiteak ere Erosotasuna eta Lasaitasuna dakar, izan ere lan eta denbora asko eskatzen baitu. Etxebizitza bat epe-motzean alokatzeak Errentagarritasun haundia sortzen du beraz irabaziak lortuko dituzu. Hortaz gain, bisitariei tratu pertsonalizatua eskaintzeaz arduratzen gara, horrela bezeroen ongizatea lortzen dugu eta beraiekiko hurbiltasuna.